Raees Solih Akee Raajje Dhuh Enmme Visnun Koshi Veriya - Dr. Jameel - Vaguthu\nރައީސް އިބްރާހިމް މުހައްމަދު ސާލިހަކީ ރާއްޖެ މިިހާތަނަށް ދުށް އެންމެ ވިސްނުންކޮށި ވެރިޔާ ކަަމަށް އިދިކޮޅު ޕީޕީއެމްއާއި ޕީއެންސީގެ އެޑްވައިޒަރު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެެއްޖެެއެވެ.\nމަސައްކަތްތެރިންގެ ދުވަހުގެ މުނާސަބަތާ ގުޅިގެން، ޑރ. ޖަމީލް މިއަދު ކުރެެއްވި ޓްވީޓެއްްގައި ވިދާޅުވެފައި ވަނީ، އެެތަައް ބަޔަކު ވަޒީފާ ގެއްލި މަގުމަތިވާއިރުވެެސް ރައީސް ސާލިހްް މަސައްކަތްކުރައްވަމުން އަންނަނީ އެކްޓިވިސްްޓުން އުފާކޮށްދިނުމަށް ކަމަށެވެެ. މި ސަރުކާރުން މަސްވެރިންްނާއި ދަނޑުވެެރިންނަށް ކަންކަން އޮޅުވާލާފައިވާއިރު އެ ފަރާތްތަކުން އަަންްނަނީ ކަރުނަަ އަޅަމުން ކަމަށް ޑރ. ޖަމީލް ވިދާޅުވިއެވެ.\nއެތައް ބަޔަކު ވަޒީފާ ގެއްލި މަގުމަތިވިޔަސް @ibusolih އުޅެނީ އެކްޓިވިސްޓުން އުފާކޮށްދޭން. އޮޅުވާލި މަސްވެރިން/ދަނޑުވެރިން ކަރުނައަޅަނީ. މިނިމަމް ވޭޖް/ނައިޓަށްދިއުން ކަފުންކޮށްފި. ޢާންމުންގެ ވަޒީފާގެ ޙައްޤުގައި، ރާއްޖެ ދުށް އެންމެ ވިސްނުންކޮށި ވެރިޔާގެ ކިބައިން ސަލާމަތްވާންޖެހޭ.\n— Mohamed Jameel Ahmed (@MJameelAhmed) May 1, 2021\nޑރ. ޖަމީލްގެ ޓްވީޓުގައި އިތުރަށް ވިދާޅުވެފައި ވަނީ، ވެރިކަމަށް ވަޑަައިިގަތުމުގެ ކުރިން މި ސަރުކާރުން ވެފައިވާ ބޮޑެެތި ވައުދުތަކުގެ ތެރޭގައި ހިމެެެނޭ އެންމެ ކުޑަ އުޖޫރަ ކަނޑައެޅުމާއި ރިސޯޓުތަކުގައި މަސައްކަތް ކުރަމުން އަންނަ ދިވެހި މުވައްޒަފުން މަސައްކަތްް ނިންމުމަށް ފަހު ރޭގަނޑަށް ރަށަށް ފޮނުވުމަށް ވި ވައުދު ވަނީ "ކަފުންކޮށްފައި"ކަމަަށެވެ.\n"ރާއްޖެ ދުށް އެންމެ ވިސްނުންކޮށި ވެރިޔާ [ރައީސް އިބްރާޙީމް މުޙައްމަދު ޞާލިޙް] ގެ ކިބައިން ގައުމު ސަލާމަތް ވާން ޖެހޭ،" ޖަމީލް ކުރެއްވި ޓްވީޓްގައި ލިޔުއްވާފައިވެއެވެ.\nމި ސަރުކާރު ގެނައުމަށް ބުރަ މަސައްކަތްތަކެއް ކުރެއްވި ޖަމީލް އިދިކޮޅު ފަރާތްތަކާ ގުޅިވަޑައިގަތީ ވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީގެ ޓިކެޓުގައި ރައްޔިތުންގެ މަޖިލީހުގެ ވިލިމާލެ ދާއިރާއަށް ވާދަކުރައްވައި ލިބިވަޑައިގެންނެވި ނާކާމިޔާބީއަށް ފަހުގައެވެ. ރައީސް ޔާމީނަށް ވެސް އެންމެ ބޮޑަށް ފާޑުވިދާޅުވި އެއް ބޭފުޅެއް ކަމުގައިވާ ޖަމީލް މިހާރު މަސައްކަތް ކުރައްވަމުން ގެންދަވަނީ ވެސް އެމަނިކުފާނުގެ އިސް ވަކީލެއްގެ ގޮތުގައެވެ.\nބޮލު ރޮއްޖެއް ރަގަޅު\nމެއި 1, 2021 17:47\nކަލެޔަށްވުރެ ވިސްނުން ތޫނު ކަންނޭނގެ. ކަލޭ ގަޅިވީމަ ދޯ ނައިބުރައީސްކަމުން ދުރުކޮށް އުލުބޭންދީ. ކަލެޔަށް ސިޔާސީ ދާއިރާއިން ލިބުނު ކާމިޔާބެއް ބުނެބަލަ. ސިޔާސީ ރަންޑިއެއް ތީ. ކަލޭގެ ރައްޓެ ހި ހަސަން ސައީދު ހެން އުޅެބަލަ\nކޮންމެ މީހަކުބުންޏަސް ތިހަމަތެދެއް. ހަމަހައިރާންވެއްޖެ ތިސޯލިހުގެ ހުރި ފީކަޅާކަމުން\nމެއި 1, 2021 18:00\nކަލޭ ތިއުޅެނީ އަޅެ ސިޔާސީ ބޮޑު ބަޑީގެ ރެކޯޑު ހަދަންތަ. މައުމޫނު ކައިރިން، ހަސަން ސައީދު ކައިރިން، އެމްޑީޕީ އަށް ވާގިވެރިވެ، ގާސިމު ކައިރިން، ޔާމީނު ކައިރިން. އެއްވެސް މީހަކާ އެކު ނޫޅެވޭނީ ވަރަށް ބޮޑު އުނިކަމެއް ހުރީމަ. ލަދުވެސް ނުގަންނަކަން\nމެއި 1, 2021 18:06\nމަނިކުފާނު ތިޔަ ވިދާޅުވީ ވަރައްބޮޑު ތެދުފުޅެއް\nޖަމީލަކީ ވެރިކަންކުރެވޭ ވަރުގެ މީހެއް ކަމަކަށް އެހެންމީހުން ނަކަށް ގަބޫލެއް ނުކުރެވޭ ދެން ކީކުރާނީ ދޯ.. ކިތައްމެ ވަރަކަށް ވެރިކަމާ ހިފިޔަސް ޖަމީލަށް ދޭނެމީހަކު ނެތް ކަލޯ... ހެހެހެ\nމެއި 1, 2021 19:24\nމީނާ ނައިބަކަށް ލީ މީހާ މީނާ ނަގާ ހޫރާލީ...ދެން ރެލެވެންޓް ވާން ވެގެން އައިސް ޔާންޓޭ އޮމްލެޓްގަ ދޫލާން ފެށީ..އަދި އެވަރުންވެސް ނައިބު ރައީސް ކަމުން ދުރުކުރި ދައުވާ ވެސް ކުރޭ! އެކަމު ޔާމިންގެ ވަކީލޯ! އެކަމަކު ބުއްދި ކޮށީ ސޯލިހު...މ ލޮލް\nމެއި 1, 2021 19:55\nމެއި 1, 2021 20:03\nތިޔަވިދާޅުވީ ހަމަތެދެއް ވެރިކަމަށް އަރަންއުޅުނު އިރު ބުނި ދުނިޔޭން ބޭރަށް ކިޔަވަން ފޮނުވާދޭނަމޭ މަ އަޑުއެހިން އެހެންބުނިއަޑު ދޮގެއްނޫން ސޯލިހަކީ ވަރަށްގަމާރު މީހެއް ވެރިކަމަށްވެސް އައީކީނޫން އިންޑިއާއިން ތަބަކަށް ލާފަ އެރުވީ.\nމެއި 2, 2021 14:03\nކަލޭ ކަހަލަ ދުނިޔޭން ބޭރަށް ކިޔަވަން ދެވޭނެކަން ގަބޫލުކުރި މީހުންދޯ އެހެންވީމަ ގަޅީ. އިބޫ ވަރުގެ ވިސްނޭމީހަކު އެހެންވެ ނެތެއްނު\nބަލަ ޖަމީލާ ކަލޭތީ ސޯލިހ ހް ވެރިކަމަށް ގެންނަން މަސައްކަތްކުރިމީ ހާ. ޢަދި ޔާމިނުއަކީބޮޑު ވަގެއްކަމަށް ބުނެ އެވައްކަމުންސަލާމަތްވާނެ އެއްވެސްގޮތެއްނެތޭކިޔާފަ ހަޅޭލެވީވެސްތިޖަމީލު.މި ހާރު ބޯކޮޅުވަތައް ފައިކޮޅުމައްޗައްޖަ ހައިގެން ހަޅޭތިލަވަނީ ބޭފުޅާގެބުއްދިގޯސްވީތޯ ނުވަތަ ވިސްނުންކޮށިވީތޯ.\nމެއި 2, 2021 00:01\nހަމަ ސީދާ ހުރި މަރުމޯލެއް މި ބޮޑިބަތަކީ. މީނައަށް ވަރިހަމަ ލާރި ކޮޅެއް ލިބެންޏާ ކޮންމެ މީހަކަސް. ބަލަ ގަމާާރާ ކަލޭ ތީ ޔާމިނުއާއި އެކު ނައިބު ރައީސް ކަން ރައްޔިތުން ހަވާލުކުރި މީހެއް. އެކަމަކު ޔާމިނު ބޭނުން ނުވީމަ ރައްޔިތުންނަށްވެސް ބެލުމެއްނެތި ކަލޭ މަގާމުން ދުރުކޮށް ރާއްޖޭން ބޭރަށް އަމިއްލައަށް އަރުވާލެވިގެން އުޅުނު ހަނދާން އަދި ހުންނަންޖެހޭނެ. މިހާރު ކަލޭ ނޫން އެހެން ގަމާރަކު ނުހުންނާނެ ޔާމިނު ކިތައްމެ ލާރިއެއް ދިނަސް އޭނަގެ ވަކީލަކަށް. ތިފެންވަރުގެ ނުކުލެދޭ ގަމާރަކު ނުހުންނާނެ މުލި ދުނިޔޭގަވެސް.\nމެއި 6, 2021 18:55\nކިޔަވައަގެންހުރި ގައުމަށް ފައިދާ އެއް ނުކުރާ އެއްޗެއްމީ.....\nމެއި 12, 2021 17:34\nރެޔާއި ދުވާލު4ބަޔަށްބަހައި4އަނގައިން4ގޮތަށް ވާހަކަދައްކަން ދަންނަ ޢިލްމްވެރިންމަދެވެ.


Kankamuge Haqeeqaiyy qaboolu kuraasheve!\nއިންސާނުން ތެރެއިން ގިނަ މީހުންނަކީ ކަންކަން އޮންނަގޮތް އަމިއްލަޔަށް ބަލައި ކަންކަން ދެނެގަންނަ ބައެއް ނޫނެވެ. ގިނަފަހަރު ވާގޮތަކީ، އެ މީހަކު އިތުބާރުކުރާ، ނުވަތަ އެނޫންވެސް މީހަކު، ނުވަތަ ބަޔަކު ބުނެ ފަތުރާ ވަހަކައެއް އެއީ ތިމާ ގަޔާވާ ރުހޭޒާތުގެ ވާހަކައެއްނަމަ ވަގުތުން ޤަބޫލުކުރުމެވެ.\nރާއްޖޭގައި ސިޔާސީ ޕާޓީތައް އުފެދުނުފަހުން މިކަން ހައްދުންނެއްޓިގެން ހިނގައްޖެއެވެ. ކަންކަމާ މެދުގައި ޖެއްސުންކުރުމުގެ ބަލި ވަރަށް ބޮޑުވެއްޖެއެވެ. އެއިރެއްގައި ވެރިކަން ކުރާ ބަޔެއްގެ ސިޔާސަތުތަކަށް، މީހުންގެ ހިތްތަކުގައި ނަފުރަތު އުފެދޭނެ ގޮތްގޮތަށް ތަފާތު އެކި ވާހަކަތަށް ފަތުރަމުންދެއެވެ. ޓީވީއާ ނޫންސްތަކާ، އަދި ވަކި ފަރުދުން ލިޔެ ފަތުރާ ލިޔުންތަކާ، އަދި، އެޑިޓްކޮށްފައި ހުންނަ ލިޔުންތަކާ ބެނާ ތަކުންނެވެ.\nމިދުވަސްވަރު އެންމެ ގަދަޔަށް ފަތުރަމުންދާ އެއްވާހަކަޔަކީ، އިންޑިޔާގެ ސޫތުކުޅި/ކޮޗިން/ކުޅުދުއްފުށި/މާލޭ ފެރީ ނިޒާމުގެ ވާހަކައެވެ. އެކަމުގައި ރާއްޖޭގެ ޙުއްރިއްޔަތަށް ނުރައްކަލަކަށް ވާނެ ކަމުގެ ބިރުވެރި ވާހަކައެވެ. ރާއްޖޭގައި އުފައްދާ ތަރުކާރިގެ ބާވަތްތަކުގެ އަގުވެއްޓި، ދަނޑުވެރިންނަށް ގެއްލުންވާނޭ ވާހަކައެވެ. އިންޑިޔާގެ ފިރިހެނުން ރާއްޖޭގެ އަންހެނުންނާ ކައިވެނި ކުރާނެ ވާހަކައެވެ. ބަޔަކު ޙައިރާނެއްފަހެ ނުވާނެހެއްޔެވެ! މި ފެރީގެ ޚިދުމަތް ނުފެށިޔަސް، މިހާރުވެސް އިންޑިޔާއިންނާ، ސުރީ ލަންކާއިންނާ، ތައިލެންޑުނާ، ދުބާއީންނާ، އަދި މިނޫންވެސް އެކި ޤައުމުތަކުން ތަރުކާރީ ރާއްޖެއަށް އެތެރެކުރެއެވެ. ދެންއޮތީ ޙުއްރިއްޔަތު ގެއްލިދާނެ ކަމަށްބުނާ ކައިވެނިކުރުމެވެ. މިހާރުވެސް ގިނަވާނީ އިންޑިޔާގެ ފިރިހެނުން ދިވެހި އަންހެނުންނާ އިނދެގެންއުޅޭ ވަރަށްވުރެ، ދިވެހި ފިރިހެނުން އިންޑިޔާގެ ޒުވާން އަންހެން ކުދިންނާ އިންދެގެން އުޅޭ ޢަދަދެވެ. އިންޑިޔާގެ ކޭރަލާ ސަރުކާރުން އެކަންތައް މަނާކުރާ ހިސާބަށް ދިއައެވެ.\nމި ފަށާ ފެރީ ނިޒާމަކީ ދެ ޤައުމުގެ ދެމެދުގައި ސާދީކުރުން އިތުރުކޮށް ޕުރޮމޯޓްކުރަން ފައްޓާ ފެރީގެ ޚިދުމަތެއް ނޫނެވެ. އެ ނިޒާމަކީ ވިޔަފާރި މުދަލާ، މީހުން ދަތުރު ކުރުމަށް ފައްޓާ ޚިދުމަތެކެވެ. މިކަމުން އެންމެ ބޮޑު މަންފާއެއް ކުރާނީ ދިވެހިންނަށެވެ. ދިވެހި އެކިފަންތީގެ ވިޔަފާރިތަކަށެވެ. އެމްޑީޕީ ސަރުކާރުން، މީހުން ދިރިއުޅޭ ރަށްރަށުގައި ގެސްޓް ހައުސް ވިޔަފާރި ފެށުމުންވެސް، ރާއްޖޭގެ ރިޒޯޓުތަކަށް އަންނަ ފަތުރުވެރިން މަދުވާނެކަމަށާ އިސްލާމް ދީން ނެތިދާނެ ކަމަށް ވާހަކަ ދެއްކިއެވެ. އެކަންވަނީ އެހެންތޯއެވެ؟ އެމްޑީޕީ ސަރުކާރުން، ރައްޔިތުން ބޭސްސިޓީއަށް ސަލާމްޖެހުން ހުއްޓުމަކަށް ގެނެސް، ރައްޔިތުންނަށް ހިލޭ ބޭސްފަރުވާ ކުރެވޭނެގޮތް ހަމަޖެއްސުމުން ވެސް އެކަމަކީ ނުކުރެވޭނެ ކަމެއްކަމުގައި ހަތުރުވެރިން ވާހަކަ ދެއްކިއެވެ. ޖެއްސުންވެސް ކުރިއެވެ. ސުކޫލުކުދިންނަށް ހެނދުނުގެ ނާސްތާ ދޭންފެށުމުންވެސް އެކަން ނުކުރެވޭނެކަމަށް ބުނެ، އެކަމަށް ޖެއްސުންކުރިއެވެ. މިފަށާ ފެރީގެ ދަތުރުތަކުން ފައިދާޔާ މަންފާ ބޮޑަށް ވާނީ ދިވެހިންނަށެވެ. ރާއްޖޭގެ އިޤުތިޞާދަށެވެ. ކަންކަމުގެ އެކޮޅުމިކޮޅު ބަލަންވާނެއެވެ. ޙަސަދަވެރި ވިޔަސްވެހެވެ.\nޓެގްތައް: ފަރުދީ ޚިޔާލު\nހުރިހާއިޖުތިމާޢީ ފޭރާން ހަލާކު ކުރިބަޔަކު އަރާމިތިބީ ޔަހޫދީންގެ ގޮތް ފޮތް ދަސްކޮށް ގެން..


އެޑްމިނިސްޓްރޭޓިވް އޮފިސަރ (ވަގުތީ) ގެ ވަޒީފާގެ ފުރުޞަތު:\nމި ސްކޫލުގެ، ތިރީގައިމިވާ މަޤާމަށް ކޮންޓްރެކްޓް އުސޫލުން މަސައްކަތްކުރާނެ މުވައްޒަފަކު ބޭނުންވެއްޖެ.\nވަޒީފާ އަދާކުރަންޖެހޭ މުއްދަތު:\nވަޒީފާ ހަމަޖެހޭ ދުވަހުން ފެށިގެން 24 ޑިސެންބަރު 2016 އަށް\n1- ޑިއުޓީ ގަޑީގައި އެކި ބޭނުންތަކުގައި ސްކޫލަށް އަންނަ ފަރާތަތަކަށް އެ އައި ބޭނުމެއް ވީހާވެސް އަވަހަކަށް ބަލައި، އެކަމެއް ކޮށްދެވެން އޮތަނަމަ، އެކަމެއް ކޮށްދިނުން ނުވަތަ އެކަމެއް ކުރެވެން އޮންނަ އުސޫލު އޮޅުންފިލުވައިދިނުން.\n4- ސްކޫލުން ވަކިވާ ކުދިންނަށް ލީވިންގ ސެޓްފިކެޓްތައް ހަމަޖެހިފައިވާ އުސޫލުން ހައްދައިދިނުމާއި، ސްކޫލަށް ވަންނަ ކުދިންގެ ރަޖިސްޓްރީ އަޕްޑޭޓްކޮށް ބެލެހެއްޓުން.\n6- ދުވަހުން ދުވަހަށް ނިންމަންޖެހޭ މަސައްކަތްތައް ރަސްމީ ގަޑީގައި ނުނިމޭނަމަ، އިތުރުގަޑީގައި ނުކުމެ ނިންމުން.\n7- ސްކޫލުގައި ބޭއްވޭ އިތުރު ހަރަކާތްތަކާއި ޚާއްޞަ ރަސްމިއްޔާތުތަކަށް ބޭނުންވާ އެހީތެރިކަން ފޯރުކޮށްދިނުމާއި، ރަސްމީ ދުވަސްތަކުގައި ސްކޫލު އޮފީހުން އަންގާ، ވަޒީފާއާ ގުޅުންހުރި މަސައްކަތްތައް ކުރުން.\n8- މުވައްޒަފަކު ޗުއްޓީ ނެގުމާ ގުޅިގެން އެ މުވައްޒަފެއް ކުރަމުންއައި ވަޒީފާއާ ގުޅޭ މަސައްކަތެއް ސްކޫލުން ހަވާލުކޮށްފިނަމަ، އެ މަސައްކަތެއް ކުރުން.\n9- ސްކޫލުގެ އިންވެންޓްރީ އަޕްޑޭޓްކޮށް ބެލެހެއްޓުން.\nވަޒީފާއަށް އެންމެ ގާބިލް މީހުން ހޮވުމުގައި ބެލޭނެ ކަންތައް:\nގިނަވަގުތު މަސައްކަތުގައި އުޅެވޭނެ އެކަށީގެންވާ ޞިއްޙަތެއްގައި ހުރި މީހަކުކަމުގައިވުން.\nޤާބިލްކަން ކަށަވަރުކުރުމަށް އިންޓަވިޔު ކޮށްގެން.\nމި މަޤާމަށް މީހަކު ހޮވުމަށް ބާއްވާ އިންޓަވިޔުއާއި ޕްރެކްޓިކަލް ޓެސްޓް އޮންނާނީ، 2016 މާރިޗު 23 ވާ ބުދަދުވަހުއެވެ.\nއިންޓަވިޔުއާއި ޕްރެކްޓިކަލް ޓެސްޓް އޮންނާނެ ގަޑި، ވަޒީފާއަށް އެދޭ ފަރާތްތަކަށް ފޯނުން އެންގޭނެއެވެ.\nމި ވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ އިތުރުނަމަ، ތަޢުލީމާއި ތަޖުރިބާއަށް ބަލައި 10 ފަރާތެއް ޝޯޓްލިސްޓް ކުރެވޭނެއެވެ.\nމި މަޤާމަށް އެދޭ ފަރާތްތަކުން، 2016 މާރިޗު 22 ވާ އަންގާރަ ދުވަހުގެ 11:00 ގެ ކުރިން، ސިވިލް ސަރވިސްގެ ވަޒީފާއަށް އެދޭ ފޯމު ފުރިހަމަކޮށް، މި ސްކޫލްގެ އޮފީހަށް ހުށަހެޅުން އެދެމެވެ.\n2- ސިވިލް ސަރވިސްއަށް/ ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް އެ މުވައްޒަފަކު ވަޒީފާ އަދާކުރާ އޮފީހުގެ ލިޔުން.\n4- ވަޒީފާގެ ދާއިރާއާ ގުޅޭ ކުރުމުއްދަތުގެ ކޯހާއި، ވޯކްޝޮޕާއި، ސެމިނާރު ފަދަ ތަމްރީނު ޕްރޮގުރާމްތަކުގެ ސެޓްފިކެޓް ނުވަތަ ބައިވެރިވިކަމުގެ ލިޔުން (އަސްލާ އެއްގޮތްކަމަށް ރަސްމީ އޮފީހަކުން ތައްގަނޑު ޖަހާފައިވާ)\n5- ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ކިޔަން އެނގޭ ސާފު ކޮޕީއެއް.\n4 ޖުމާދަލްއާޚިރާ 1437\n13 މާރިޗު 2016\nޕަބްލިޝްކުރި ތާރީޚު: 15 މާރިޗު 2016


Dho?! Reeko aai Niuma aa eku tharinge "Kuda Kuda Baaru"\nރީކޯ އާއި ނިއުމާ "ކުޑަކުޑަ ބާރު" ދައްކާލީ ކުރު ފިލްމަކުން\nކުރީގެ ފިލްމީ ތަރިން ކަމަށްވާ ރީކޯ މޫސާ މަނިކާއި ނިއުމާ މުހައްމަދު އެކީގައި ފެނުނު ބިރުވެރި ފިލްމު "ފަތިސްހަނދުވަރު" އަކީ ވަރަށް ގިނަ މީހުންގެ ހިތުން ހާއްސަ ޖާގައެއް ހޯދި ފިލްމެކެވެ. އަދި އެ ފިލްމުގައި ރީކޯ ކުޅުނު ޖިނާގެ ރޯލާއި ނިއުމާ ކުޅުނު ޒޫނާގެ ރޯލު އަދިވެސް ހަނދާނަކުން ނުފޮހެވުނެވެ. އެކްޓްކުރުމުން ރިޓަޔާވެގެން ތިބި މި ދެ ތަރިން، އަނެއްކާ ވެސް އެކުގައި ފެނުނީ ރޭ ޔޫޓިއުބްގައި ރިލީޒްކުރި " ކޭކޭބީ - ކުޑަކުޑަ ބާރު" ކިޔާ ކުރު ފިލްމަކުންނެވެ.\nހަމަ ޖިނާ އާއި ޒޫނާ ކިޔާ ރޯލަކުންނެވެ. އެކަމަކު ކުރިއާ ތަފާތެވެ.\nކޮރޯނާވައިރަސް އަށް އާންމު ހޭލުންތެރިކުރުމަށް ނެރުނު މި ކުރު ފިލްމަކީ އެކްޓަރު އަހްމަދު އަޒްމީލް (އަޒޭ) ގެ ހާއްސަ އިނީޝިއޭޓީވްއެއްގެ ދަށުން ނެރުނު ފިލްމެކެވެ. ވަރަށް ގިނަ ފިލްމީ ތަރިންނާ އެކު ގެނެސްދިން މި ފިލްމުން ކުރީގެ އެކްޓްރެސް މަރިޔަމް އަފީފާ ވެސް ފެނުނެވެ.\nއާއިލާއެއްގެ އެންމެން އުޅެނީ އެ ގޭގެ އެއް މެމްބަރު، ޒޫނާ ގޭގައި ނެތިގެންނެވެ. ގެއިން ނުނިކުންނަން އިދާރާތަކުން އަންގާފައި އޮއްވައި ވެސް ޒޫނާ ދިޔައީ ކޮންތަނަކަށްތޯ ބަލާށެވެ. ޒޫނާ ހޯދަން އުޅުމުގެ ތެރޭގައި ދޭ މެސެޖަކީ ގޭގައި މަޑުކޮށްގެން އެތައް ބައެއްގެ ފުރާނަ ސަލާމަތްކުރުމުގެ ކުޑަކުޑަ ބާރެއް އަހަރެމެން އެންމެނަށް ވެސް ލިބިފައިވާ ކަމެވެ. އަދި ފްރޮންޓްލައިންގެ މަސައްކަތްކުރާ މީހުންގެ އަގުވަޒަންކުރި އެވެ.\nކުރު ފިލްމު "ކޭކޭބީ - ކުޑަ ކުޑަ ބާރު".\n"ޒޫނާ...،" ފަތިސްހަނދުވަރުގެ އެންމެ މަޝްހޫރުވި މި ޑައިލޮގު ހަމަ ރީކޯ އަޑުން މި ފިލްމުގައި ވެސް ގެނެސްދިނެވެ.\nމި ފިލްމުގެ މަންޒަރުތައް ނަގާފައިވާނީ އެ ތަރިންގެ އަމިއްލަ ގޭގައި، އަމިއްލައަށެވެ.\nމި ފިލްމުގެ ކާސްޓުގައި ރޯނު ހަސަން މަނިކު، އާރިފާ އިބްރާހިމް، އައިމިނަތު ރަޝީދާ، އަހްމަދު ސައީދު، ރަވީ ފާރޫގް، އައިޝަތު ރިޝްމީ، ފާތިނަތު އަޒީޝާ، އިސްމާއިލް ޖުމައިހު، ފާތިމަތު ޝަރާ އަދި އަޒޭއާ އޭނާގެ ދަރިފުޅު އިސްމާއިލް އަޒީލް އަޒްމީލް ވެސް ހިމެނެ އެވެ.\nދިވެހި ފިލްމް އިންޑަސްޓްރީ ލޮކްޑައުން


SunOnline: Second Division: Fahathun araa Super united balikoh Valencia in thashi ufulaalaifi\nފަހަތުން އަރައި ސުޕަ ޔުނައިޓެޑް ބަލިކޮށް ވެލެންސިއާއިން ތަށި އުފުލާލައިފި\nޢަބްދުﷲ އައިމަން 21 Feb 2020, 00:14\nދެވަނަ ޑިވިޝަން ފުޓުބޯޅަ މުބާރާތުގެ ޗެމްޕިއަންކަން ހޯދުމަށްފަހު ވެލެންސިއާއިން އުފާފާޅު ކުރަނީ --- ސަން ފޮޓޯ: ފަޔާޒް މޫސާ\nދެވަނަ ޑިވިޝަނުގައި ފައިނަލުގައި ފަހަތުން އަރައި ސުޕަ ޔުނައިޓެޑް ސްޕޯޓްސް ކުލަބު ބަލިކޮށް ރާއްޖޭގެ އެންމެ ކާމިޔާބު އެއް ކުލަބު ކަމަށްވާ ވެލެންސިއާއިން ތަށި އުފުލާލައިފި އެވެ.\nގަލޮޅު ދަނޑުގައި މިރޭ ކުޅުނު ވާދަވެރި މެޗުގައި ސުޕަ ޔުނައިޓެޑް އަތުން ވެލެންސިއާ ކުރި ހޯދީ 1-3 ގެ ތަފާތަކުންނެވެ. އެއްވަނަ ޑިވިޝަނުގައި 1979 ވަނަ އަހަރުން ފެށިގެން 2018 ވަނަ އަހަރާއި ހަމައަށް ކުޅެ ބޮޑެތި ކާމިޔާބީތަކެއް ހޯދާފައިވާ ވެލެންސިއާ ދެ ވަނަ ޑިވިޝަނަށް ރެލިގޭޓްވީ އެ ފަހަރުގެ މާލޭ ލީގުގެ ކޮލިފައިންގައި ޔުނައިޓެޑް ވިކްޓްރީ އަތުން ދެ ލެގު ކުޅެގެން ބަލިވުމުންނެވެ.\nދެވަނަ ޑިވިޝަން ފުޓުބޯޅަ މުބާރާތުގެ ފައިނަލުގައި ވެލެންސިއާއާއި ސުޕަ ޔުނައިޓެޑް ބައްދަލު ކުރި މެޗުގެ ތެރެއިން -- ސަން ފޮޓޯ: ފަޔާޒް މޫސާ\nމިރޭ ފައިނަލުގައި ކުޅުނު ދެ ޓީމުވެސް މެޗަށް ނުކުތީ އަންނަ ސީޒަނުގެ ފުރަތަމަ ޑިވިޝަނުގެ ޖާގައެއް ޔަގީންކޮށްގެންނެވެ. އެއީ ސަސްޕެންޝަނުގެ ސަބަބުން އެއްވަނަ ޑިވިޝަނުގައި އޮތް ނިއު ރޭޑިއަންޓާއި ވިކްޓްރީ ދެ ވަނަ ޑިވިޝަނަށް ވެއްޓުމުންނެވެ. ކުރިން ގަވާއިދުގައި އޮތީ ދިރާގު ދިވެހި ޕްރިމިއާ ލީގުގެ އެންމެ ފުލަށް ދާ ދެ ޓީމާއި ދެ ވަނަ ޑިވިޝަނުގެ ފައިނަލުގައި ކުޅޭ ދެ ޓީމު މެދުގައި ލީގު ބުރެއް ކުޅުމަށް ފަހު، އެންމެ ގިނަ ޕޮއިންޓް ހޯދާ ދެ ޓީމެއް ފުރަތަމަ ޑިވިޝަނަށް އަންނަ ގޮތަށެވެ. އެކަމަކު ނިއު އާއި ވިކްޓްރީގެ ސަސްޕެންޝަން ދިގުލައި ގޮސް އެ ދެ ކްލަބަށް ވާދަކުރެވޭވަރު ނުވީ އެވެ.\nވާދަވެރި ކުޅުމެއް ފެނިގެންދިޔަ މިރޭގެ ފައިނަލުގައި ފުރަތަމައިން ގޯލު ޖަހައި ލީޑު ނެގީ ސުޕަ ޔުނައިޓެޑުންނެވެ. މެޗުގައި މޮޅު ކުޅުމެއް ދެއްކި އާދަމް ނިޒާމްގެ ގޯލުން އެ ޓީމު ލީޑު ނަގާފައިވަނިކޮށް އެ ހާފު ނިމުމުގެ ކުރިން ވެލެންސިއާއަށް ނަތީޖާ ހަމަހަމަކޮށްދިނީ އެ ޓީމުގެ ބިދޭސީ ފޯވާޑް އައިރީ ސަމުއެލް ޑެޑީ އެވެ.\nދެވަނަ ހާފު ފެށިގެން ވެލެންސިއާއިން ޓީމު އިތުރަށް ކުރިއަށް ޖައްސައި ގިނަ ހަމަލާތަކެއް އުފެއްދި އެވެ. ކުރިން މާޒިޔާއަށް ވެސް ކުޅުނު ހުސައިން ނިޔާޒް (ބޮކުރި) ގެ ހަލުވި ދުވުމުގެ ފައިދާ ނަގައި ގިނަ ބޯޅަތަކެއް ސުޕަޔުނައިޓެޑްގެ އޭރިއާ ތެރެއަށް ގިނަ ކުރި އިރު 50 ވަނަ މިނަޓުގައި ވެލެންސިއާއަށް ލީޑު ނަގައިދިނީ އަބްދުﷲ މިދުހަތު ފަހުމީ އެވެ. މިދުހަތު އެބޯޅަ ގޯލުގެ ތެރެއަށް ފޮނުވާލީ ސުޕަ ޔުނައިޓެޑުގެ ކީޕަރު އަބްދުﷲ ނާސިހް ކަޓުވާލުމަށްފަހު ހުސް ގޯލަށެވެ.\nވެލެންސިއާގެ ގޯލާއެކު ކުޅުން ރަނގަޅުކޮށް ސުޕަޔުނައިޓެޑުން ގޯލެއް ޖެހުމަށް މަސައްކަތް ކުރި އެވެ. އެގޮތުން އެ ޓީމުގެ ކުޅުންތެރިއަކު ނަގައިދިން ހުރަހަކުން ނިޒާމް ބޮލުން ޖަހައި ގޯލުގެ ކަނަށް އަމާޒުކޮށްލި ބޯޅައެއް ވެލެންސިއާގެ ކީޕަރު މުހައްމަދު ޖަޒުލާން ވަނީ ދިފާއު ކޮށްފަ އެވެ.\nސުޕަ ޔުނައިޓެޑުން ހިތްވަރާ އެކު ކުޅެމުން ދަނިކޮށް އެ ޓީމުގެ އުންމީދުތައް ފުނޑު ފުނޑުވެގެން ދިޔައީ ސަމުއެލް އިތުރު ގޯލެއް ޖަހައި ވެލެންސިއާގެ ލީޑު ފުޅާ ކުރުމުންނެވެ.\nމިފަހަރުގެ މުބާރާތުގެ ފެއާޕްލޭ ޓީމަކަށް ހޮވުނީ މަހިބަދޫ ސްޕޯޓްސް ކުލަބެވެ. މުބާރާތުގެ އެންމެ މޮޅު ކީޕަރަކަށް ވެލެންސިއާގެ މުހައްމަދު ޖަޒުލާން ހޮވުނު އިރު އެންމެ މޮޅު ކުޅުންތެރިއަކަށް ހޮވުނީ ސުޕަ ޔުނައިޓެޑުގެ އާދަމް ނިޒާމެވެ.


Dhiraagu moaldivs road reys miaharuge novembaru2gai\nދިރާގު މޯލްޑިވްސް ރޯޑް ރޭސް މިއަހަރުގެ ނޮވެމްބަރު2ގައި\nދިރާގު މޯލްޑިވްސް ރޯޑް ރޭސް2ނޮވެމްބަރު 2018 ވާ ހުކުރު ދުވަހު ބާއްވާނެކަން ދިރާގުން އިއުލާންކޮށްފިއެވެ.\nދިވެހިރާއްޖޭގައި ބާއްވާ އެންމެ ބޮޑު އަދި ބައިނަލްއަގުވާމީ ގޮތުން އެކްރެޑިޓްކޮށްފައިވާ ހަމައެކަނި ދުވުމުގެ އިވެންޓްކަމުގައިވާ ދިރާގު މޯލްޑިވްސް ރޯޑް ރޭސް މިދިޔަ2 އަހަރެކޭ އެއްފަދައިން މިއަހަރުވެސް ބޭއްވުމަށް ހަމަޖެހިފައިވަނީ ހުޅުމާލޭގައެވެ.\nމިއަހަރުގެ ރޯޑް ރޭހުގައި ދުވުންތެރިން އާންމުކޮށް ބައިވެރުވުމަށް ރަޖިސްޓްރީކުރުމުގެ ފުރުސަތު ވަނީ 16 ސެޕްޓެމްބަރ 2018 އިން 16 އޮކްޓޯބަރ 2018ގެ ނިޔަލަށް ހުޅުވާލާފައިއެވެ. މި ރޭހުގައި ރެޖިސްޓަރ ކުރުމަށް ދިރާގު ރޯޑްރޭސް ވެބްސައިޓް www.dmrr.mv އަށް ޒިޔާރަތް ކޮށްލުމަށް ދިރާގުން އެދިލައްވައެވެ.\n2007 ވަނަ އަހަރު ދިރާގުން ތައާރަފްކުރި ރޯޑް ރޭސް ޖެހިޖެހިގެން ބާއްވާ މިއީ 12 ވަނައަހަރެވެ. ދިރާގު މޯލްޑިވްސް ރޯޑް ރޭހަކީ މިގޮތުން ގިނަ ބަޔަކު ސައުގުވެރިވާ ދުރާލާ އިންތިޒާރުކުރާ އެއް އިވެންޓެވެ.\nދުޅަހެޔޮކަމާއި ރަނގަޅު ސިއްހަތު އަދި އާއިލީ ގުޅުން ބަދަހި ކުރުމާއި ރަހްމަތްތެރިކަން އާލާވާ ގޮތަށް ދިރާގު ރޯޑް ރޭހަކީ ހުރިހާ އުމުރުފުރައަކަށް ހުޅުވާލައިގެން ކުރިއަށްގެންދާ އިވެންޓެކެވެ. ދިރާގު ރޯޑް ރޭސް މި ފަހަރު ވެސް އޮންނާނީ ދެ ކެޓަގަރީ އަކަށެވެ. އެއީ ފަސް ކިލޯމީޓަރުގެ ބަޔާއި ދިހަ ކިލޯމީޓަރުގެ ބަޔެވެ. ކޮންމެ ކެޓަގަރީ އަކުން ވެސް އޯޕަން ބަޔާއި 45 އަހަރުން މަތީގެ ބަޔާއި ސްކޫލް ކުދިންގެ 13 އަހަރުން ދަށުގެ ބަޔާއި 13 އަހަރުން މަތީގެ ބައި ހިމެނޭނެ ކަމަށް ދިރާގުން ހާމަ ކުރެއެވެ.\nދުވުންތެރިންގެ ސަލާމަތާއި ރައްކާތެރިކަމަށްޓަކައި ކޮންމެ ކެޓަގަރީ އަކަށްވެސް ބައިވެރިވެވޭނެ އެންމެ ކުޑަ އުމުރުފުރާތަށް ވަނީ ކަނޑައަޅާފައިއެވެ. އެގޮތުން5ކިލޯމީޓަރުގެ ކެޓަގަރީގައި ބައިވެރިވުމަށް 1 ނޮވެމްބަރ 2018 އަށް7އަހަރު ފުރިފައިވާން ޖެހޭނެއެވެ. އަދި 10 ކިލޯމީޓަރުގެ ކެޓަގަރީގައި ބައިވެރިވުމަށް 1 ނޮވެމްބަރ 2018 އަށް 16 އަހަރު ފުރިފައިވާން ޖެހޭނެއެވެ.\nމިއަހަރުގެ ރޭހުގެވެސް ޝިޔާރަކީ ކުޑަކުދިންގެ ހައްގުތައް ހިމާޔަތްކޮށް ރައްކާތެރިކުރުމުވެ. އަދި ކުޑަކުދިންގެ ހައްގުތައް ހިމާޔަތްކުރުމުގެ މަސައްކަތުގައި އުޅޭ މަދަނީ އެކި ޖަމިއްޔާތަކާއި އެންޖީއޯތައް މިއިވެންޓުގައި ބައިވެރިވެ އިވެންޓުގައި ރަޖިސްޓްރީ ކުރުމަށް ވަނީ މިއަދުން ފެށިގެން 13 ސެޕްޓެމްބަރ 2018 އާއި ހަމައަށް ހުޅުވާލާފައިއެވެ. އަދި ރަޖިސްޓްރީ ކުރާ ޖަމިއްޔާތައް ގައިޑްލައިނާއެއްގޮތަށް ދިރާގު ރޯޑް ރޭހުގެ ވެބްސައިޓުގައިޝާއިއުކުރެވޭނެއެވެ.\nއަދި ހުރިހާ ދުވުންތެރިންވެސް ވެބްސައިޓްގައި ޝާއިއުވެފައިވާ ޖަމިއްޔާތަކުގެ ތެރެއިން އެމީހެއްގެ ދުވުން ހާއްސަކުރާނީ ކޮން ޖަމިޔާއަކަށްކަން ކަނޑައަޅާނެއެވެ. މިގޮތުން އެންމެ ގިނަ ދުވުންތެރިން ހިޔާރުކުރާ5ޖަމިއްޔާއަކަށް ޖުމްލަ 200،000 ރުފިޔާ ދިރާގުން ހަދިޔާކުރާނެއެވެ.\nމިފަހަރު ރެޖިސްޓްރޭސަން ކުރައްވާ އިރު ދުވުންތެރިންނަށް ބޭނުންވާ ޓީޝާޓް ގެ ސައިޒް ހިޔާރު ކުރައްވާ ދިރާގު ޕޭ މެދުވެރިކޮށް ޓީޝާޓް ބައްލަވައިގަތުމުގެ ފުރުސަތު ހުޅުވާލާނެއެވެ.\nކުޑަކުދިން ހިމާޔަތްކޮށް ރައްކާތެރިކުރުމަށް މަސައްކަތްކުރާ ޖަމިއްޔާތަކަށް ފައިސާ ހޯދޭނެ ވަސީލަތެއް ގާއިމްކޮށްދިނުމުގެ ގޮތުންނާއި އެ ޖަމިއްޔާއަކާއި ބެހޭގޮތުން އާންމުން ހޭލުންތެރިކުރުވުމުގެ ފުރުސަތުވެސް ހޯދައިދިނުމުގެ މަގްސަދުގައި އެހެން އަހަރު ތަކެކޭވެސް އެއްފަދައިން މިއަހަރުވެސް ބައިވެރިވުމަށް ދުވުންތެރިން ބައްލަވައިގަންނަވާ މި ހާއްސަ ޓީޝާރޓުން ލިބޭ ހުރިހާ ފައިސާއެއް ދިރާގު މޯލްޑްވްސް ރޯޑް ރޭހުގައި ބައިވެރިވާ ޖަމިއްޔާތަކަށް ކުޑަކުދިންގެ ހައްގުގައި ހަދިޔާކުރުމަކަށް ވަނީ ނިންމާފައެވެ. މިއަހަރު ޓީޝާޓު ބައްލަވައިގަތުމަށް ހަމަޖައްސާފައިވާ އަގަކީ މަދުވެގެން 100 ރުފިޔާ އެވެ.


ފުލުހުންގެ މަސައްކަތް ބައްޓަން ކުރެވިގެންމިދަނީ ހަމައެކަނި ކުށްކުރާ މީހުން ހިފަހައްޓާ ހައްޔަރުކުރާ ބައެއްގެ ގޮތުގައި ނޫންކަމަށް މިނިސްޓަރ އޮފް ހޯމްއެފެއާޒް ޢިމްރާން ޢަބްދުﷲ ވިދާޅުވެއްޖެއެވެ.\nހދ.ނޮޅިވަރަމް ޕޮލިސް ސްޓޭޝަން ހުޅުވުމަށް މިއަދު އެރަށުގައި ބޭއްވި ރަސްމިއްޔާތުގައި ވާހަކަދައްކަވަމުން މިނިސްޓަރ ވިދާޅުވީ ފުލުހުންގެ މަސައްކަތް ބައްޓަންކުރެވިގެން މިދަނީ އިޖުތިމާއީ ގޮތުންވެސް ރައްޔިތުންނާއެކުގައި މަސައްކަތްކުރާ ބައެއްގެ ގޮތުގައިކަމަށެވެ. އަދި ރައްޔިތުން ކުރަމުންދާ އިޤްޠިޞާދީ މަސައްކަތްތަކަށްވެސް ފުލުހުންގެ ފަރާތުން އެހީތެރިކަން ލިބިދާނެ ގޮތަކަށްކަމަށް މިނިސްޓަރ ވިދާޅުވިއެވެ. އެހެންކަމުން ފުލުހުންގެ މަސައްކަތަކީ ހަމައެކަނި ކުށްކުރުން ނުވަތަ ކުށްކުރާ މީހުން ހުއްޓުވުންކަމުގައި ނުދެކުމަށް މިނިސްޓަރ އެދިވަޑައިގެންނެވިއެވެ. ހޯމް މިނިސްޓަރ ވިދާޅުވީ ފުލުހުންގެ މަސައްކަތްތަކަކީ މުޅި ރަށްތަކުގެ ނުވަތަ މުޅި ޤައުމުގެވެސް ކުރިއެރުމާ މަޞްލަހަތާ ގުޅިފައިވާ މަސައްކަތްތަކެއްކަން ޤަބޫލުކޮށް އެމަގުން މަސައްކަތްކުރައްޖެހޭކަމަށެވެ.\n" އަޅުގަނޑުމެންގެ ރަށްތަކުގައި އެޞުލުހަވެރިކަން އޮތީމާ. އެރައްކާތެރިކަން އޮތީމާ. އެއަމާންކަން އޮތީމާ. ކުށްކުރާ މީހުން ނެތީމާ. މިއަދު ފުލުހުން ޤާއިމްކުރަން މިޖެހެނީ އެމާހައުލަށް ބަދަލުއައީމާ” މިނިސްޓަރ ވިދާޅުވިއެވެ.


Afghanistan ah dhin hamalaa ge zinmaa nagan jeheynee Pakistan adhi...\nކާބުލަށް ދިން ހަމަލާގެ ޒިންމާ ނަގަން ޖެހޭނީ ޕާކިސްތާނާއި ތާލިބާނުން: އަފްޣާނިސްތާން\nބޮމުގެ ހަމަލާގައި 90 މީހުން މަރުވި\nކ. މާލެ |2ޖޫން 2017 | ހުކުރު 19:51 | 1,763\nބޮމުގެ ހަމަލާއަށް ފަހު ސަލާމަތީ އޮފިޝަލުން ފޯރި މަރަނީ - ބީބީސީ\nއަފްޣާނިސްތާނުގެ ވެރިރަށް ކާބުލްގެ ޑިޕްލޮމެޓިކް އޮފިސްތައް ހުރި ސަރަހައްދެއްގައި ގޮއްވާލި ބާރުގަދަ ބޮމުގެ ހަމަލާ އަކީ ޕާކިސްތާނާއި އަދި ތާލިބާނުން ޒިންމާ ނަގަން ޖެހޭ ކަމެއް ކަމަށް އަފްޣާނިސްތާނުން ބުނެފިއެވެ.\nބުދަ ދުވަހުގެ ހާދިސާ ގައި މަދުވެގެން 90 މީހުން މަރުވިއެވެ. ދެގައުމުން ހަމަލާތައް ބަދަލުކުރަން ފަށާފައިވާއިރު، އަފްޣާންގެ އިންޓެލިޖެންސް އޮފިޝަލުން ބުނެފައި ވަނީ ބުދަ ދުވަހުގެ ޓްރަކް ބޮމުގެ ހަމަލާ ޒިންމާ ނަގަން ޖެހޭނީ ތާލިބާން އާއި ގުޅުން ހުރި ގްރޫޕަކާއި އަދި ޕާކިސްތާން އިން ކަމަށެވެ. މި ތުހުމަތުތައް ޕާކިސްތާނުގެ އޮފިޝަލުން ދޮގުކުރާއިރު، ތާލިބާންގެ އޮފިޝަލުން ބުނީ އެ ޖަމައާތުގެ އެއްވެސް އަތެއް ބޮމުގެ ހަމަލާގައި ނެތް ކަމަށެވެ.\nރިޕޯޓުތައް ބުނާގޮތުން އަފްޣާނިސްތާންއިން ކުރާ ތުހުމަތުތަކަކީ ދެގައުމުގެ މެދުގައި ކުރިއަށްދާ "ހޫނު ބަސްތަކުގެ" ބޮޅެއް ކަމަށެވެ.\nއަފްޣާންގެ އިންޓެލިޖެންސް އިން ބުނެފައި ވަނީ މިހާތަނަށް ހޯދިފައިވާ ހޯދުމަށް ބަލާއިރު، މި ދިން ހަމަލާ ދީފައި ވަނީ ތާލިބާނާއި ގުޅިފައިވާ "ހައްގާނީ" ޖަމާއަތުން ޕާކިސްތާނުގެ އިންޓެލިޖެންސް އާއި ގުޅިގެން ކަމަށެވެ.\nއަފްޣާން އިން އަބަދުވެސް ޕާކިސްތާނަށް ކުރާ ތުހުމަތެއް ވެއެވެ. އެއީ ހައްގާނީ ޖަމާއަތާއި އަދި ތާލިބާންގެ ކޮމާންޑަރުންނާއި އަދި ހަނގުރާމަވެރިންނަށް ޕާކިސްތާނުން ވާގިވެރިވުމާއި ރައްކާތެރިކަން ފޯރުކޮށްދިނުމެވެ. އަދި ދެގައުމުގެ ސަރަހައްދީ އިމުގައި ތިބޭ ހަތިޔާރުއެޅި ގްރޫޕްތަކަށް، ވާގިވެރިވާ ވާހަކައެވެ.\nބުދަ ދުވަހު ދިން މިހަމަލާ އޮފިޝަލުން ސިފަ ކޮށްފައި ވަނީ ކާބުލްގައި ދިން "އެންމެ ބޮޑު އެއް ހަމަލާ"ގެ ގޮތުގައެވެ. ޚަބަރުތައް ބުނާ ގޮތުން ބުދަ ދުވަހު މި ގޮވުން ގޮވާފައި ވަނީ ކާބުލްގެ 10 ވަނަ ޑިސްޓްރިކްޓް ކަމަށްވާ ޒަންބަޤް ސްކްއެއަރ ކައިރިންނެވެ. އެއީ ޖަރުމަނު އެމްބަސީގެ ކައިރިއެވެ.\nމި ހަަމަލާ ގައި 400 އެއްހާ މީހުން ޒަޚަމްވިއެވެ.\nކާބުލްގެ ފުލުހުންގެ ތަރުޖަމާނު ބަސީރު މުޖާހިދް ރޮއިޓާސްގައި ވިދާޅުވީ މި ގޮވުން ގޮވާފައި ވަނީ ޖަރުމަނު އެމްބަސީކައިރީގައި ކަމަށާއި ހަމަލާ އަމާޒުކޮށްފައިވަނީ ކޮންތަނަކަށް ކަން ބުނަން ދަތި ކަމަށެވެ. އެ ސަރަހައްދުގައި އެތައް އިމާރާތްތަކެއް ހުންނައިރު އިނގިރޭސިވިލާތުގެ އެމްބަސީއާ އިންޑިއާ އެމްބަސީ އަދި ރިޔާސީ އެމްބަސީ ވެސް ހިމެނެއެވެ.\nސަލާމަތީ ގޮތުން އެހާ ވަރުގަދަ ސަރަހަދެއްގައި މިހާ ވަރުގަދަ ހަމަލާއެއް ދެވުނު ގޮތަކާ މެދު ސުވާލު އުފެދިގެން ދާނެއެވެ. އެ ސަރަހައްދަކީ އުސް ފާރެއްލައި ރައްކާތެރި ސަރަހައްދެއްގެ ގޮތުގައި ކަނޑައަޅާފައިވާ ސަރަހައްދެކެވެ.\nބޮމުގެ ހަމަލާގެ ޝިކާރައަކަށް ވި ގިނަ މީހުންނަކީ އަފްޣާން ރައްޔިތުންނެވެ. ހަމަލާގައި އެމެރިކާގެ 11 ރައްޔިތަކު ޒަޚަމްވި އިރު ޖަރުމަނުގެ އެމްބަސީގެ މުވައްޒަފުން ވެސް ޒަޚަމްވިއެވެ. މިހަމަލާ ގައި ބީބީސީ އަފްގާންގެ ޑްރައިވަރުވެސް މަރުވިއެވެ. އަދި ބީބީސީގެ އިތުރު ހަތަރު މުވައްޒަފަކުވެސް މަރުވިއެވެ.\nއެތައް ގައުމެއްގެ އެމްބަސީ އިމާރާތަށް ގެއްލުންވިކަމަށް ރިޕޯޓުކޮށްފައި ވެއެވެ. އޭގެތެރޭގައި ފްރާންސް އަދި ތުރުކީ އެމްބަސީ ހިމެނެއެވެ.


Report: Adhabun reken "Jamiyyaa" ukulhakah viya dheegen nuvaane!\nކުޑަ ގައުމެއް ކަމަކު ޖަމިއްޔާ ޖަމާއަތް ހިންގުމާއި ޖަމިއްޔާތަކުގެ ހަރަކާތްތައް ރާއްޖޭގައި ހިންގަމުން ދަނީ ފުޅާ ދާއިރާއެއްގަ އެވެ. ހިލޭ ސާބަހަށް އެހީވުމާއި ތިމާވެށްޓާއި އިންސާނީ ހައްގުތަކަށް ވަކާލާތު ކުރުމަށާއި ދީނީ ހޭލުންތެރިކަން އިތުރު ކުރުމަށް ވެސް އެތައް ޖަމިއްޔާ ޖަމާއަތެއް ރައްޖޭގައި ހަރަކާތްތެރިވެ އެވެ. ގައުމީ ފެންވަރުން ފެށިގެން އަތޮޅު ފެންވަރުގައާއި ރަށު ފެންވަރުގައި ވެސް މިފަދަ ޖަމިއްޔާ ޖަމާއަތްތައް ދަނީ ހަރަކާތްތެރިވަމުންނެވެ.\nޒަމާނީ ޑިމޮކްރެޓިކް ނިޒާމަކަށް ދިވެހި މުޖުތަމައު އަހުލުވެރިވާން މަސައްކަތް ކުރެވޭއިރު، މި ގޮތަށް ހަރަކާތްތެރިވާ ބައެއް ޖަމިއްޔާތައް އިމުން ބޭރުވެ ޖިނާއީ ކުށްތަކަށް ހިތްވަރު ދިނުން ނޫނީ އެފަދަ ހަރަކާތްތައް ހިންގަމުންދާ ކަމުގެ ތުހުމަތުގެ އިނގިލި އަމާޒުވާން ވަނީ ފެށިފަ އެވެ. ދީނުގެ ނަމުގައި ފަތުރާ ހައްދު ފަހަނައަޅަފައިވާ ހަރަކާތްތައް ވާގިދޭ ކަމުގެ ތުހުމަތު ދީނީ ޖަމިއްޔާއަކަށް ކުރެވުނުއިރު، އިންސާނީ ހައްގުތަކަށް މަސައްކަތް ކުރަން އުފެއްދި ޖަމިއްޔާއަކުން ވަނީ ކަނޑައެޅިގެން ދީނަށް ފުރައްސާރަކޮށްފަ އެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ރާއްޖޭގައި އިސްލާމް ދީން އޮތް ގޮތުގެ މައްޗަށް ކަމަށް ބުނެ ނެރެފައިވާ ރިޕޯޓުގައި ކަނޑައެޅިގެން އިސްލާމް ދީނަށް ފުރައްސާރަކޮށް ކީރިތި ރަސޫލައަށް ކުޑައިމީސް ބަސް ވަނީ ބޭނުންކޮށްފަ އެވެ. އެ މައްސަލަ ހޫނުވެ ޖަމިއްޔާއަށް ފިޔަވަޅު އަޅަން ގޮވާލައި ރަށްރަށުގައި އެއްވުންތައް ބާއްވަން ފެށުމާއެކު، ފުލުހުން އެ މައްސަލަ ތަހުގީގު ކުރަން ފެށި އެވެ. ދުވަސްތަކެއް ފަހު، ޖަމިއްޔާއިން ދީނަށް ފުރައްސާރަ ކުރި ކަމަށް ޔޫތް މިނިސްޓްރީއަށް އެންގި އެވެ.\nފެންނަން ހުރި ހަގީގަތަށް ބަލާއިރު ރާއްޖޭގައި ނުރައްކާތެރި ދެ މަސައްކަތެއް ކުރެވެމުންދާ ކަމަށް އެއްބަސްވާން އެބަ ޖެހެ އެވެ. ދީނީ މިނިވަންކަން ހޯދުމުގެ ހީލަތްތެރި މަސައްކަތަކުގެ އިތުރަށް ދީނުގެ ނަމުގައި ފަތުރަމުންދާ ނުރައްކާތެރި ހަރުކަށި ފިކުރުގެ އަނދިރި ހަރަކާތެއް އެބަ ހިނގަ އެވެ. މަދު ބަޔަކު ތިބެގެން ކުރާ ކަމަކަށް ވިޔަސް މި ދެ ކަމަކީ ރާއްޖޭގައި ހިނގަމުންދާ ކަމެކެވެ.\nމަޖިލީހުގެ ކުރީގެ މެންބަރު ޑރ. އަފްރާޝީމް އަލީ ގަތުލުކޮށްލި މައްސަލަ ރިޔާސީ ކޮމިޝަނުން ތަހުގީގުކޮށް އެކުލަވާލި ރިޕޯޓްގައި ދީނީ ހޭލުންތެރިކަން އިތުރު ކުރުމުގެ މަސައްކަތް ކުރާ ޖަމިއްޔާއެއް ކަމުގައިވާ ސަލަފް ޖަމިއްޔާއާ ގުޅޭ ގޮތުން ދައްކާފައިވާ ވާހަކަތަކާއެކު އެ ޖަމިއްޔާއަށް ވެސް ފާޑުކިޔުން އަމާޒުވި އެވެ. ހަރުކަށި ފިކުރުގެ ހަރަކާތްތަކަށް ހިތްވަރު ދެނީ ކަމަށް ބުނެ އެ ޖަމިއްޔާ އުވާލުވުމުގެ އަޑު މަޖިލީހުގެ ތެރެއިން ގަދެވެ، އެންމެ ފަހުން ޖަމިއްޔާއަށް ފިޔަވަޅު އަޅަން މަޖިލީހުން ފާސް ވެސް ކުރި އެވެ.\nއެމްޑީއެން އުވާލައިފި، މި ވަރުން ފުދޭނެތަ؟\n"ޕްރިލިމިނަރީ އެސްސެމެންޓް އޮން ރެޑިކަލައިޒެޝަން އިން ދަ މޯލްޑިވްސް" ގެ ނަމުގައި ނެރުނު އެމްޑީއެންގެ ރިޕޯޓްގައި "ރަސޫލާގެ ދީނީ ރައުޔަ ނޫން ރައުޔަކަށް އުޅޭ މީހުންނަކީ ހައްދު ފަހަނަައަޅާފައިވާ މީހެއްގެ ގޮތުގައި ކަނޑައަޅާފައި" ކަމަށް ބުނެފައިވެ އެވެ. ރަސޫލާގެ އިސްރާއާއި މިއުރާޖުގެ ދަތުރުފުޅާ ގުޅޭ ގޮތުން ވެސް އަސާސެއް ނެތް ވާހަކަތައް ރިޕޯޓްގައި ހިމަނާފައިވެ އެވެ. މިހާ ފުޅާ ދާއިރާއެއްގައި ދީނަށާއި ރަސޫލާއަށް ފުރައްސާރަކުރިއިރު، މިއީ ކަނޑައެޅިގެން ރާއްޖޭގެ ގާނޫނުތަކުގައިވާ ގޮތުން ޖިނާއީ ބޮޑު ކުށެކެވެ.\nއެމްޑީއެންގެ ރިޕޯޓް ތަހުގީގުކޮށް ފުލުހުން ދިން މައުލޫމާތުގެ މައްޗަށް ބިނާކޮށް އެ ޖަމިއްޔާ އުވާލަން ޔޫޓް މިނިސްޓްރީން ނިންމި އެވެ. ޖަމިއްޔާގެ ދަރަންޏާ މުދަލުގެ ކަންކަން ނިންމަން 45 ދުވަހުގެ މުއްދަތެއް އެ ޖަމިއްޔާއެއް ދިނެވެ. އެއީ ޖަމިއްޔާތަކާ ބެހޭ ގާނޫނުގައި ވެސް އަމަލު ކުރަން އަންގާފައިވާ ގޮތެވެ. އެ މުއްދަތު ހަމަވިއިރު އެމްޑީއެން އިން ވަކި އެއްޗެއް އަންގަފައިނުވާއިރު، މިދިޔަ ބުރާސްފަތި ދުވަހު އެ ޖަމިއްޔާ އުވާލާފައިވާކަން ޔޫތް މިނިސްޓްރީން ރަސްމީކޮށް އިއުލާން ކުރި އެވެ.\nޔޫތް މިނިސްޓްރީގެ އެ ނިންމުމާއެކު ވެސް އެމްޑީއެން ހަރަކާތްތެރިވާނެ ކަމަށް ބުނެ އެ ޖަމިއްޔާ އިން ނޫސް ބަޔާނެއް ވެސް ނެރެފި އެވެ. ބަޔާނުގައި ބުނެފައި ވަނީ އެ ޖަމިއްޔާ އުވާލީ އުސޫލުތަކުން ބޭރުން ކަމަށާއި ޖަމިއްޔާގެ މަސައްކަތް ކުރިއަށް ދާނެ ކަމަށެވެ. އެމްޑީއެން އިން މަސައްކަތް ކުރަނީ ރާއްޖޭގައި އޮތް ހަރުކަށި ފިކުރު ނައްތާލަން ކަމަށާއި އެ މަސައްކަތް ކުރުމުގައި އެ ޖަމިއްޔާ ދެމި އޮންނާނެ ކަމަށް ބަޔާނުގައި ބުނެފައިވެ އެވެ.\nއެމްޑީއެންގެ ރިޕޯޓްގެ ބޭރުގަނޑު\nސަރުކާާރުން އެމްޑީއެން އުވާލިއަސް އެމްޑީއެންގެ މަސައްކަތަށް ނިމުން އައި ކަމަކަށް ނުލެބެލެވެ އެވެ. އެ މައްސަލާގައި އެ ޖަމިއްޔާ އުވާލައިގެން އެކަނި ފުދޭނެ ހެއްޔެވެ؟ އެ ވަރުން ފުއްދާލާ ވަރަށް ވުރެ މައްސަލަ ސީރިއަސް އެވެ. މިހާރު ވެސް އެ ވަނީ ޖަމިއްޔާގެ މަސައްކަތް ކުރިއަށް ދާނެ ކަމަށް ބުނެފަ އެވެ. ޖަމިއްޔާ އުވާލިއިރު ހަރަކާތް އުވިގެނެއް ނުދިޔަ އެވެ.\nޖަމިއްޔާއެއް އޭގެ ޒަތުގައި އަމިއްލައަށް ރިޕޯޓެއް ނުނެރެވޭނެ އެވެ. ރިޕޯޓް ލިޔުނު ބަޔަކު ތިބޭނެ އެވެ. އެ ބަޔަކަށް ވެސް ފިޔަވަޅު އަޅަން ޖެހޭނެ އެވެ. އެއް ބަޔަކު ދެކެނީ އެއީ ޖަމިއްޔާއަށް ފިޔަވަޅު އެޅުމުގެ ކުރިން އެންމެ ފުރަތަމަ ވެސް ކުރަންވީ ކަމެވެ. އަނެއް ބަޔަކު ދެކެނީ ފިޔަވަޅު އަޅަން ޖެހޭނީ ޖަމިއްޔާގެ ބަދަލުގައި ހަމައެކަނި އެ ކަމެއްގައި ބައިވެރިވި އެ ބަޔަކަށެވެ.\nކުރީގެ ހޯމް މިނިސްޓަރު އުމަރު ނަސީރު ދެކެވަޑައިގަންނަވާ ގޮތުގައި އެންމެ ފުރަތަމަ ފިޔަވަޅު އަޅަން ވާނީ ވެސް އެ ރިޕޯޓެއް ނެރުނު ބަޔަކަށެވެ. އޭނާ ވިދާޅުވި ގޮތުގައި އެމްޑީއެން އިން ނެރުނު "ލާދީނީ" ރިޕޯޓްގެ މައްސަލާގައި އެންމެ ފުރަތަމަ ކުރަން ޖެހޭނެ ކަމަކީ އެ ރިޕޯޓް ލިޔުނު ބަޔަކަށް ފިޔަވަޅު އަޅައި ޖިނާއީ ދައުވާ ކުރުމެވެ. ރާއްޖޭން ބޭރުގައި ތިބި ބަޔެއްނަމަ ޕާސްޕޯޓް ހިފެހެއްޓިދާނެ އެވެ.\n"އެހެންވިޔަސް އަޅުގަނޑު ގަބޫލެއް ނުކުރަން ލާދީނީ މީހުން ދީނަށް ފުރައްސާރަ މި ކުރާ މައްސަލަތަކުގައި މި ސަރުކާރަށް ފިޔަވަޅު އެޅިދާނެ ކަމަކަށް، މި ސަރުކާރުގެ އިސް މަގާމުތަކުގައި އެބަތިބި މި އެމްޑީއެންގައި އުޅުނު މީހުން، އަދި އެމްޑީއެން މައްސަލަ ނޫނަސް، މީގެ އެހެން މައްސަލަތަކުގައި ވެސް މިހާތަނަށް މި ވެރިކަމުގައި ދައުވާ ކުރެވިފައެއް ނުވޭ،" އުމަރު ވިދާޅުވި އެވެ.\nއުމަރު ނަސީރު އިޝާރާތް ކުރެއްވީ އެމްޑީއެންގެ އެ ރިޕޯޓް ނެރުނުއިރު އެ ޖަމިއްޔާގެ ޗެއާޕާސަންގެ ގޮތުގައި ހުންނެވި އާއިޝަތު ނޫޝިންއަށެވެ. ރައީސް އޮފީހުގެ ކައުންޓާ ޓެރަރިޒަމްގެ ކޮންސަލްޓެންޓެއްގެ މަގާމު ފުރުއްވަމުން ގެންދަވާ ނޫޝިން އެމްޑީއެން އިން އިސްތިއުފާ ދެއްވީ ވެސް އެ ރިޕޯޓްގެ މައްސަލަ ފެންމަތިވެގެން އުޅެނިކޮށެވެ. އެ ކަމާ ގުޅިގެން ސަރުކާރަށާއި އޭނައަށް ފާޑުކިޔުންތައް ވެސްް އަމާޒުވި އެވެ.\nއެމްޑީއެން އާއި ސަލަފް ޖަމިއްޔާގެ މައްސަލާގައި މަޖިލީހުގެ ރައީސް ކަމުގައި ހުންނެވި ވެރިކަން ކުރާ ކޯލިޝަންގެ އެއް ލީޑަރު މުހައްމަދު ނަޝީދު ވެސް އެމަނިކުފާނުގެ ވިސްނުންފުޅު މީގެ ކުރިން ހާމަކުރައްވާފައިވެ އެވެ. އާންމުންގެ ސުވާލުތަކަށް ޖަވާބު ދެއްވަމުން އެމަނިކުފާނު ވިދާޅުވެފައި ވަނީ އެމްޑީއެން އާއި ސަލަފް ޖަމިއްޔާ ވެސް އުވާލަން ތާއީދު ނުކުރައްވާ ކަމަށެވެ.\nދެ ޖަމިއްޔާ ވެސް އުވާލަން ރައީސް ނަޝީދު ތާއީދު ނުކުރައްވާ ސަބަބުން ވެސް އޮޅުންފިލުވައިދެއްވި އެވެ. ވިދާޅުވީ އެއްވެސް ޖަމިއްޔާއަކުން އޭގެ ޒާތުގައި ކުށެއް ނުކުރާނެ ކަމަށެވެ. ޖަމިއްޔާގެ ނަމުގައި ހަރަކާތެއް ހިންގައިގެން ކުށެއް ކުރާނީ އެ ތަނުގައި އުޅޭ މީހެއް ނޫނީ މީހުންތަކެކެވެ. އެހެންކަމުން އެ މީހަކު ކުރާ ކުށެއްގެ އަދަބު ދޭން ޖެހޭނީ އެ މީހަކަށެވެ. އޭގެ ސަބަބުން ޖަމިއްޔާއަށް އަދަބު ދިނުން އެމަނިކުފާނު ސިފަ ކުރެއްވީ "ވިޔާނުދާ" ކަމެއްގެ ގޮތުގަ އެވެ.\n"ޖަމިއްޔާއެއް އޭގެ ޒާތުގައި ކުށެއް ނުކުރާނެ، ކުށެއް ކުރާނީ އެ ޖަމިއްޔާއެއްގެ އުޅޭ މީހަކު، އަދަބު ދޭން ވާނީ އެ މީހަކަށް، ކްލަބް، ޖަމިއްޔާ، ޖަމާއަތްތައް އަދި ސިޔާސީ ޕާޓިތައް އުވާލުމުގެ ވިސްނުމަށް ދިއުން އެއީ ވަރަށް ވިޔާނުދާ އަދި ވަރަށް ނުރައްކާތެރި ވިސްނުމެއް، އެއީ ކޮށްގެން ވާނެ ކަމެއް ނޫން،" ރައީސް ނަޝީދު ވިދާޅުވި އެވެ.\nސަލަފް ޖަމިއްޔާ އުފެއްދެވި ތާރީހާ ގުޅޭ ގޮތުން މަޖިލީހުގައި ނަޝީދު ދެއްކެވި ވާހަކަފުޅުގައި ވެސް އެމަނިކުފާނުގެ ވިސްނުންފުޅު ހާމަކުރެއްވި އެވެ. އެ ދުވަހު ވިދާޅުވި ގޮތުގައި ސަލަފް ޖަމިއްޔާ އުފައްދަން ހުއްދަ ނުދިންނަމަ އެ ޖަމިއްޔާގެ ހަރަކާތްތައް ހިނގާނީ "އަންޑަ ގްރައުންޑް" ގަ އެވެ. އެހެންކަމުން އެ ޖަމިއްޔާ އުވާލައިގެން ދެން ވެސް އެ ގޮތަށް ވެދާނެ ކަމަށް ނަޝީދު ގަބޫލު ނުކުރައްވަ އެވެ.\nއެމްޑީއެން ވަނީ އުވާލައިފަ އެވެ. އެކަމަކު އެ ޖަމިއްޔާ މިހާރު އެ އޮތީ ނަޝީދު ފާހަގަކުރެއްވި ގޮތަށް "އަންޑަ ގްރައުންޑް" ގައި މަސައްކަތް ފަށައިފަ އެވެ. ޖަމިއްޔާގެ މަސައްކަތް ކުރިއަށްދާ ކަމަށް އިއުލާންކޮށް އެ އޮތީ ނޫސް ބަޔާން ވެސް ނެރެފަ އެވެ. ޖަމިއްޔާ އޭގެ ޒާތުގައި ނުވާނެ ކަމެކެވެ. ރިޕޯޓް ނެރުނު މީހުނަށް ފިޔަވަޅު އަޅަން ޖެހެނީ އެހެންވެ އެވެ. ނާޅައިފިނަމަ ހަމައެކަނި ޖަމިއްޔާ އުވާލައިގެން ހުޅުވެނީ ވަރަށް ނުބައި ދޮރެކެވެ. ނަތީޖާ ގޯސް ވެދާނެ އެވެ. ކުށްކޮށްފައި އަދަބުން ރެކޭނެ އުކުޅަކަށް "ޖަމިއްޔާ" ވެދާނެ އެވެ.\nކުށްކުރުން ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް + ޓެރަރިޒަމް ދީނީ އިލްމުވެރިން ސަލަފް ޖަމިއްޔާ


މެލޭޝިޔާގެ ނޯތްޕޯޓާއެކު އެމްޕީއެލުން މަސައްކަތް ކުރަނީ\nމެލޭޝިޔާގެ ނޯތްޕޯޓާއެކު އެމްޕީއެލުން ގުޅިގެން މަސައްކަތް ކުރުމަށް ސޮއިކުރި އެއްބަސްވުން ދައްކާލަނީ -- ފޮޓޯ: އެމްޕީއެލް\nހާއިޒް ޒަމީން·9ނޮވެމްބަރ 2021\nމެލޭޝިޔާގެ ނޯތުޕޯޓާ ގުޅިގެން މަސައްކަަތް ކުރުމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ސްޓްރެޓެޖިކް ކޮލޮބޮރޭޝަން އެއްބަސްވުމެއްގައި ސޮއިކޮށްފި އެވެ.\nވާޗުއަލްކޮށް މިއަދު ބޭއްވި ބައްދަލުވުމެއްގައި މި އެއްބަސްވުމުގައި އެމްޕީއެލްގެ ފަރާތުން ސޮއިކުރެއްވީ އެމްޕީއެލްގެ ސީއީއޯ ޝާހިދު އަލީއެވެ. މެލޭޝިއާގެ ނޯތު ޕޯޓުގެ ފަރާތުން ސޮއިކުރެއްވީ ސީއީއޯ ދަތޯ އަޒްމާން ޝާހް މުހައްމަދު ޔޫސުފް އެވެ.\nމި އެއްބަސްވުމުގެ ދަށުން ތިން ދާއިރާއަކުން ދެ ފަރާތުން މަސައްކަތް ކުރުމަށް ވަނީ އެއްބަސްވެފަ އެވެ.އެގޮތުން ވިޔަފާރި ކުރިއަރުވައި ތަރައްގީކުރުމާއި، ތަމްރީނުތައް ދިނުމާއި އަދި އިކުއިޕްމެންޓް މެއިންޓެނެންސްގެ މަސައްކަތް ކުރުމަށް ވަނީ އެއްބަސްވެފަ އެވެ.\nއެމްޕީއެލްގެ ސީއީއޯ ޝާހިދު އަލީ ވިދާޅުވީ މި އެއްބަސްވުމާ ގުޅިގެން ދެ ފަރާތުން ބަދަލުކުރާ މައުލޫމާތުތަކާއި ވަސީލަތްތަކުގެ ސަބަބުން ޕޯޓުތަކުގެ މެދުގައި އޮންނަ ގުޅުންތައް ހާމަވެގެންދާނެ ކަމަށާއި އިތުރު ދާއިރާތަކަށް މަގުހުޅުވިގެން ދާނެ ކަމަށެވެ.\nޝާހިދު އިތުރަށް ވިދާޅުވީ ކޮވިޑް-19 އާއި ގުޅިގެން އެކި ގައުމުތަކަށް މުދާ ފޯރުކޮށްދިނުމަށް ބޮޑެތި ދަތިތަކަކާ ކުރިމަތިވި ކަމަށެވެ. އެހެންކަމުން ދެ ގައުމުގެ ޕޯޓު ގުޅިގެން މަސައްކަތް ކުރަން ފެށުމަށް މިއީ އެންމެ ރަނގަޅު ވަގުތު ކަމަށްވެސް ވިދާޅުވި އެވެ. ކޮވިޑްގެ ސަބަބުން އާ ކަންކަން ދަސްކޮށް ތަޖުރިބާ ކުރަން ފުުރުސަތުތަކެއް ލިބުނު ކަމަށްވެސް ވިދާޅުވި އެވެ.


REPORT: MDP ge arairumah fen jahaa photogandu!\nމަޖިލީހުގެ ރައީސް މުހައްމަދު ނަޝީދު، ރައީސް އިބްރާހިމް މުހައްމަދު ސޯލިހު ދިރިއުޅުއްވާ ގެކޮޅަށް ވަޑައިގެން ފޮޓޯއަށް ހުއްޓި ވަޑައިގެން\nވެރިކަން ލިބުމާއެކު، އެއްބަފާ ދެބެންނަށް އެއް ގަލެއް މަތީގައި ނުތިބެވުނުއިރު، އެއަށްވުރެ ދުރުތާ އާއިލީ ގުޅުމަކާއި ގާތް ދެ ރަހުމަތްތެރި ކަމަކުން ގުޅިފައި އޮތް ނަނަކަށް ވާންވެ، ކަނޑައިގެންދާ ހިސާބަށް ހިނގައިދާނެކަމުގެ ބިރު ކުރިން ވެސް އޮތެވެ. މީގެ ދެ އަހަރެއްހާ ދުވަސް ކުރިން، ބޭއްވި ރިޔާސީ އިންތިހާބު ކާމިޔާބުވުމުގެ ބިންގާ އެޅި މިހާރު ވެރިކަމުގައި އޮތް މައި ޕާޓީ އެމްޑީޕީގެ ކޮންގްރެސްގައި ވެސް އެކަމުގެ ނިޝާންތައް ކޮންމެވެސް މިންވަރަކަށް ފެނުނެވެ. ޖޫން 2018 ގައި ބޭއްވި ކޮންގްރެސް ފެށިގެން، މަޑުގިނީގައި އޮތް ކޮޅިގަނޑު، މި ސަރުކާރަށް މީވީ ދުވަހެއް ވާން ދާއިރު، މިހާރު ވަނީ ރަނގަޅަށް ވެސް ލައްވާލާފަ އެވެ.\nކުރީގެ ރައީސް މުހައްމަދު ނަޝީދު ފަހަތަށް ޖެހިވަޑައިގެން ރައީސް އިބްރާހިމް މުހައްމަދު ސޯލިހަށް ރިޔާސީ ޓިކެޓް ދެއްވާން ޖެހި ވަޑައިގަތް ސަބަބު އެއޮއް ބޮޑު އިންޑިއާގެ އެންމެނަށް ނޯޅޭ އިރު އެއްވެސް ދިވެއްސަކަށް އެކަން އޮޅިފައި އޮންނާނެ ހެއްޔެވެ؟ އަދި ކިތަންމެ ގާތް އެކުވެރިއެއް ނަމަވެސް ރައީސް ނަޝީދަށް މާ ގިނަ ދުވަހު، ގައުމު ހިންގުމުގައި ހަމައެކަނި ހިޔަންޏެއްގެ ގޮތުގައި ހުންނަންވަން ދަތިފުޅުވާނެކަން އޭރު ވެސް ގިނަ ބައަކަށް ގަބޫލު ކުރެވުނެވެ.\nއެފަދަ ނުތަނަވަސް ކަމެއް ނެތްކަން ދައްކަވާން އެކި ފަހަރު މަތިން ދެ ބޭފުޅުންމެ މަސައްކަތް ކުރެއްވި ނަމަވެސް ފުރަތަމަ އެކަން ފަޅައިގެން ދިއައީ، ރައްޔިތުންގެ މަޖިލީހުގެ ރިޔާސަތު ކަނޑައަޅާން ޖެހުނު ހިސާބުންނެވެ. އެއް ޕާޓީއަކުން ނުކުތް ވާދަވެރި ދެ ކެންޑިޑޭޓުންގެ ފަހަތުގައި ޕާޓީގެ މައި ދެ "ތަނބު" ތިއްބަވާ ބޮޑު ކޯޅުންގަނޑަކަށް ގޮސް އެމްޑީޕީ މެދުން ފަޅައިގެންދާ ހިސާބަށް ކަންކަން ދިޔަ އެވެ.\nމަޖިލީހުގެ ރައީސްކަން ބޭނުންފުޅު ނުވާ ކަމަށް ވިދާޅުވަމުން ވަޑައިގެންނެވީ ރައީސް ނަޝީދު ޕާޓީ ސަލަމާތް ކުރުމަށް ކަމަށް ވިދާޅުވެ އެގޮތަކަށް އޭރު ކަންތައް ކުރެއްވީ ވެސް ގަސްދުގައި އެވެ. ހާލަތަށް އޮތް އެންމެ މޮޅު ގޮތަކީ އެއީ ކަމަށްވާތީ އެ ރޭވުމުގެ ތެރެއިން މިހާރު އެ އިންނެވީ ބޭނުންފުޅުވާ ގޮތަށް ބޭނުންފުޅުވާ ގޮނޑީގަ އެވެ. ދެން ބޭނުންފުޅުވާ ކަންކަން ވެސް ކުރައްވާނެ އެވެ.\nއޭގެ ފަހުން، ދައުލަތް ހިންގުމުގެ އެއް ބާރުގެ ލަގަނުގައި ހިތްޕަވައިގެން، ނަޝީދު ވަނީ ނުސީދާ ގޮތުން އެކި ފަހަރު މަތީން ރައީސް އިބްރާހިމް މުހައްމަދު ސޯލިހަށް ލިބި ވަޑައިގަންނަވާ ބާރުތަކަށް އަތްލައްވާން މަސައްކަތް ކުރައްވާފަ އެވެ. ސަރުކާރުގެ ވައުދާ ގުޅިފައިވާ ބިލެއް މަޖިލީހަށް ވަނުމުގެ ކުރިން، ސިޔާސީ ޕޮއިންޓު ލިބޭ ގޮތަށް، ގަރާރެއް ތަޅުމަށް ހުށަހެޅެމުން ދިޔަ ދުވަސްތަކެއް ވެސް ހިނގައްޖެ އެވެ.\nސަރުކާރުގެ ކޯލިޝަން ރޫޅާލުމާމެދު ދެ ބޭފުޅުންގެ މެދުގައި ހިޔާލުތަފާތުވެ، ކޯލިޝަންގެ އެހެން ޕާޓީތަކަށް ނިސްބަތް ވަޒީރުން މަޖިލީހަށް ހާޒިރުކުރުން ވެސް އިތުރުވި އެވެ. ގިނަ ފަހަރު، ސަރުކާރާއި، މަޖިލީހު މެޖޯރިޓީ އޮތީ އެއް ޕާޓީއެއްގެ އަތުގައި ކަން އޮޅޭ ހިސާބަށް ކުރިމަތިލުންތައް ހިނގަ އެވެ.\nފެން އަޅާ ފޮޓޯގަނޑު\nދެ ބޭފުޅުންގެ އަރައިރުން ވިހަވެ، އެ ހަނގުރާމަ އެމްޑީޕީ މެންބަރުންނާ ހަމައަށް ފުރޭނިގެން އައިސްފައިވެ އެވެ. ޕާޓީގައި އިސް ސަފުގައި އުޅުއްވާ ބޭފުޅުން ދެ ފަޅިއަށް ބެހި، ސޯޝަލް މީޑިއާގައި ވެސް ބަހުގެ ހޫނު ހަމަލާތައް ބަދަލުކުރާ ހިސާބަށް މައްސަލަ ބޮއްސުންލައިގެން ދެ އެވެ. ނަމަވެސް އެ ހަނގުރާމާގައި އެމްޑީޕީ މެދުން ފަޅައިގެން ހިނގައިދާނެ ކަމުގެ ބިރުހީވުމާއެކު، ދެ ބޭފުޅުން އެކުވެލައި ވަރަށް މޮޅު އުކުޅެއް ބޭނުން ކުރައްވަ އެވެ.\nމިދިއަ ޑިސެމްބަރު މަހުވެސް އެކަން ވަނީ ފެނިގެން ގޮސްފަ އެވެ. ވެރިކަމަށް ވަޑައިގެންނެވި ފަހުން، ރާއްޖޭން ބޭރަށް ދެ ބޭފުޅުން އެކުގައި ކުރެއްވި ފުރަތަމަ ދަތުރުފުޅު ހެއްދެވީ، ބާރުވެރި ކަމުގެ ހަނގުރާމައިގެ ތެރެއިން ނެންގެވި ހުދު ދިދަ އަށެވެ.\nދެ ބޭފުޅުން އެކުގައި އެތައް މިތަނުގައި ނެންގެވި ފޮޓޯތަކުގެ ދަތުރުނާމާއިން އޭރު ބޮޑުވަމުން އައި ހުޅުގަނޑަށް ފެން އަޅުއްވައި ނިއްވާލި އެވެ. ދެ ރައީސުންގެ އެކުވެރި ގުޅުމުގައި ރެނދެއް، ކޫރުމެއްހާ މިންވަރު ވެސް ނެތް ކަން ރައްޔިތުންގެ އިތުރުން، އެމްޑީޕީގެ މެމްބަރުންނަށް ވެސް އެ ފޮޓޯތަކުން ސާފުކޮށް ދެއްވި އެވެ.\nރައީސް ސޯލިހާއި ކުރީގެ ރައީސް ނަޝީދު ޔޫއޭއީގައި ޓެނިސް ކުޅުއްވަން ކޯޓުގައި\nއޭގެ ހައެއްކަ މަސް ފަހުން ސިޔާސީ އަރައިރުން އަނެއްކާ ވެސް ދަނީ ފެންނަމުންނެވެ. މުޅި ރާއްޖެ، ކޮވިޑް-19 އިގެ ނުރައްކާތެރި ބަލިމަޑުކަމެއްގެ ތެރޭގައި ހަނގުރާމަ ކުރަމުންދާއިރު، މަޖިލީހުގެ ރައީސް ވަނީ ސަރުކާރުގެ ފިޔަވަޅުތަކަށް ފާޅުގައި ފާޑުވިދާޅުވެފަ އެވެ.\nއެވަރުން ފުއްދާނުލައްވައި، އެ ފާޑުކިޔުންތައް މިފަހުން ވަނީ އިންޒާރުތަކަށް ވެސް ބަދަލުވެފަ އެވެ. އޭގެ އިތުރުން، ކައުންސިލަރުންގެ ދައުރު ދަމާލުމާ ގުޅޭ ގޮތުން އެމްޑީޕީގެ މަޖިލިސް މެންބަރުންގެ މެދުގައި އާއްމުންނާ ހިސާބަށް ބަންޑުވެގެން އައި ހިޔާލުތަފާތުވުންތަކުގައި މުގުލުގައި އޮތީ އެ ދެ ބޭފުޅުންގެ މެދުގައި އޮތް އަރައިރުމެވެ. އެ އަޑުތައް ވެސް ފެންމަތިވާން ފެށި އެވެ. އޭގެ ފަހުން "ކެތްތެރިކަން ކޮޅުންލައިފި" ކަމަށް ވިދާޅުވެ، ހެލްތު ޕްރޮޓެކްޝަން އޭޖެންސީ (އެޗްޕީއޭ) އަށާއި ސަރުކާރަށް ގޮންޖައްސަވާފައި، ލޮކްޑައުނާ ހިލާފަށް މަޖިލީހުގެ ޖަލްސާތައް ތަޅުމުގައި ވެސް ފެއްޓެވި އެވެ.\nކޮވިޑް-19 އާ ހެދި އިންތިހާބު ނުބޭއްވި، މިހާރު ތިބި ކައުންސިލަރުންގެ ދައުރު އިތުރު ކުރަން ގާނޫނު އަސާސީ އިސްލާހު ކުރަން ރައީސް ނަޝީދު ބޭނުންފުޅު ނުވާކަން ހާމަވި އެވެ. އަދި އެ ނޫން ގޮތަކަށް އެކަން ކުރަން ރައީސް ސޯލިހު ދޫ ނުދެއްވާނެކަން، ބަންޑާރަ ނައިބުގެ ލަފައާއެކު ފެނިގެންދިއަ އެވެ. އަދި މިދިއަ އޯގަސްޓު މަހުން ފެށިގެން އުފެދިފައި އޮތް ނުތަނަވަސްކަމެއްގެ ތެރެއަށް އެމްޑީޕީ ވެއްޓިގެން ދިއަ މަންޒަރު ފެނުނެވެ. އެމްޑީޕީގެ ޓޮޕް ލީގުގެ އެކި ދިމަ ދިމާއިން ސިޔާސީ ގާކޮޅު ކޮޅު ސޯޝަލް މީޑިއާ މެދުވެރިކޮށް އެއްލަމުން ދިއަ އެވެ.\n"އަބޫދާބީ އުކުޅު" ފަދައިން، ދެ ބޭފުޅުން އަނެއްކާވެސް މިވަނީ އެ އުކުޅު ބޭނުން ކުރައްވާފަ އެވެ. ލޮކްޑައުންގެ ހާލަތުގައި ސަރުކާރުގެ ހުރިހާ ބައްދަލުވުންތައް ވީޑިއޯ ކޯލް މެދުވެރިކޮށް ބާއްވަމުން އަންނަ ދަނޑިވަޅެއްގައި ވެސް ނަޝީދު ވަނީ ރައީސް ސޯލިހު އާ ބައްދަލު ކުރައްވަން އެމަނިކުފާނު ދިރިއުޅުއްވާ ގެކޮޅަށް ވަޑައިގެންފަ އެވެ.\nމުލިއާގޭގައި ބޭއްވި ބައްދަލުވުމާ ގުޅޭ ގޮތުން ރައީސް ސޯލިހު ވަނީ ޓްވީޓެއް ކުރައްވާފަ އެވެ. ރައީސް ވިދާޅުވާ ގޮތުގައި ތަރައްގީ ގެނައުމުގެ އިސްކަން ދޭނެ ދާއިރާތަކާއި ކަންކަމާ ގުޅޭ ގޮތުން މަޖިލީހުގެ ރައީސްއާ މަޝްވަރާ ކުރެއްވީ އެވެ. އެކަމުގައި ރައްޔިތުންގެ މަޖިލީހަކީ ވަރަށް މުހިންމު ބައިވެރިއެކެވެ.\n"އަހަރެމެން ރާއްޖެއަށްޓަކައި އެކުގައި މަސައްކަތް ކުރާނަން،" ރައީސް ސޯލިހު ވިދާޅުވެފައިވެ އެވެ.\nއެ ޓްވީޓުގައި ބޭނުންކުރެއްވި ލަފްޒުތަކުން ވެސް ބައްދަލުވުމުގެ މަގުސަދު ވަރަށް ސާފެވެ. ބަލާއާފާތެއްގެ ދަނޑިވަޅެއްގައި ވެސް މަޝްވަރާ ކުރެއްވީ "ތަރައްގީ" އާ ގުޅޭ ގޮތުންނެވެ. އަދި އެކަމަށްޓަކައި ދެ ބޭފުޅުން "އެކުގައި" މަސައްކަތް ކުރައްވާނެ އުއްމީދީ ވައުދާއެކު އެވެ.\nދެން ދޫކޮށްލެއްވީ، ޕާޓީ ތެރޭގައި އޮތް ނުތަނަވަސް ހޫނުގަނޑަށް ފެންޖަހާ ފޮޓޯގަނޑެވެ. އާއްމުންގެ އިތުރުން ޕާޓީ ތެރޭގައި ހަރުއަޑުން ކުރައްމުން އައި ތުހުމަތުތަކުގެ އަޑު ކަނޑުވާލީ، މުލިއާގޭގެ ދޮރުމަތީގައި ދެ ބޭފުޅުން ތިއްބަވައިގެން ނަންގަވާފައިވާ ފޮޓޯގަނޑަކުންނެވެ. އެ ފޮޓޯގަނޑާއެކު ލިޔާނީ "ހިތާއި ހިތުގެ ގުޅުމެއް" އެހެނެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ޕޮލިޓިކްސް


Dark Rainge aa film "Hulhudhaan" mirey premiere kuranee\n"ހުޅުދާން" ގެ އަލަތު ޝޯ އާއި ވަދާއީ ޝޯ ވެސް މިރޭ\nމިރެއަކީ ޑާކް ރެއިން އެންޓަޓެއިންމަންޓަށް އަނެއްކާވެސް ހާއްސަ ރެއެކެވެ. އެމީހުންގެ އާ ފިލްމު "ހުޅުދާން" ގެ ޕްރިމިއާ ނައިޓެވެ.\nފިލްމުގެ ޕްރޮޑިއުސަރު މުހައްމަދު އަލީގެ އަންހެނުން އައިޝަތު ފުއާދު ލިޔެ ޑައިރެކްޓްކޮށްފައިވާ މި ފިލްމުގެ އެންމެ ޝޯއެއް އޮލިމްޕަހުގައި ދެއްކުމަށް ހަމަޖެހިފައިވާއިރު ޕްރޮޑިއުސަރު ބުނެފައި ވަނީ މިއީ ހައުސް ފުލް ޝޯއެއް ކަމަށެވެ. ފިލްމުގެ ޓިކެޓް 100ރ. އަށް ވިއްކާފައިވާއިރު އެއް ރެއަށް އޮލިމްޕަސް ހިފަން ހޭދަކުރަން ޖެހުނު ވަރު ކަވަރުކުރެވޭ ކަމަށް ވެސް ޕްރޮޑިއުސަރު ބުންޏެވެ.\nއޮލިމްޕަހުގައި ފިލްމެއް ދެއްކުމަށް ކުއްޔަށް ހިފާ ނަމަ ރެއަކަށް 4،000ރ. ދައްކަން ޖެހެ އެވެ. އޮލިމްޕަހުގެ ޖާގަ އަކީ މިހާރު 444 އެވެ.\n"ހުޅުދާން" ވެގެންދާނީ ދިވެހި ސިނަމާގެ ފަރުދާ މި އަހަރަށް ކަހާލައި އަހަރު ނިންމާލާނެ ފިލްމަށް ކަމަށް ބެލެވެ އެވެ. އިތުރު ފިލްމުތަކެއް މި އަހަރުގެ ކަލަންޑަރުގައި ނެތްއިރު އަންނަ އަހަރުގެ ފިލްމުތަކާ އެކު މި ފިލްމު ވެސް އަލުން ބެލުންތެރިންނާ ހަމަ އަށް އައުމުގެ ފުރުސަތު އެބައޮތެވެ.\nޕްރޮޑިއުސަރު ބުނެފައި ވަނީ އޮލިމްޕަހުގައި ފިލްމު ދެއްކުމުގެ ހިޔާލެއް ނެތަސް ޝްވެކް ސިނަމާގައި މި ފިލްމު އަންނަ އަހަރު ސްކްރީންކޮށްފާނެ ކަމަށެވެ. އޮލިމްޕަހުގެ ސައުންޑްގެ މައްސަލަ އަދިވެސް ހައްލު ނުވާތީ އާއި ކުލީގެ އަގުތަކުގެ މައްސަލާގައި ޕްރޮޑިއުސަރު މުހައްމަދު އަލީ ހުރީ ހިތްހަމަނުޖެހިފަ އެވެ.\nއޭނާގެ މިފަހަރުގެ ފިލްމަކީ އަނެއްކާވެސް އާޓް ފިލްމެކެވެ. "ހެޕީ ބާތު ޑޭ" އަކީ އޭނާގެ އެންމެ މަޝްހޫރު އާޓް ފިލްމެވެ.\nމިފަހަރުގެ ފިލްމަކީ އުމުރުން ދުވަސްވެގެން ވަޒީފާ އިން މުސްކުޅިކުރާ މީހެއްގެ ހަޔާތާ ބެހޭ ފިލްމެކެވެ. ފިލްމުގައި ލީޑް ރޯލު ކުޅެފައި ވަނީ ރޯނު ހަސަން މަނިކެވެ. އެއަށް ފަހު ދެން ފިލްމު ފެނިގެންދާނީ މުޅިން އާ މޫނެކެވެ. އެއީ އުއްމީދީ ބަތަލާއެއްގެ ގޮތުގައި މިހާރު ވެސް މަޝްހޫރުވެފައިވާ މަރިޔަމް މަޖުދާ އެވެ.\nމިރޭގެ ޕްރިމިއާގައި ޑާކް ރެއިންގެ ކުރިއަށް ހުރި ފިލްމުތަކުގެ ތެރެއިން އެންމެ އުއްމީދުކުރެވޭ އެއް ފިލްމު ކަމަށްވާ "އެންމެ ފަހު ވިންދާ ޖެހެންދެން" ގެ ލަވައެއް ވެސް ދައްކާލުމަށް ވަނީ ހަމަޖެހިފަ އެވެ. އެ ފިލްމަކީ މަޖުދާ އާއި ޖުމައްޔިލް ލީޑް ރޯލު ކުޅެފައިވާ ލޯބީގެ އަސަރުގަދަ ފިލްމެކެވެ.\n"ހުޅުދާން" ގެ ޝޯ މިރޭ ފަށާނީ 9:00 ޖަހާއިރު އެވެ. ފިލްމަކީ އެއް ގަޑިއިރާއި 30 މިނެޓްގެ ފިލްމެކެވެ. ލިޕް ސިންކްކުރާ ލަވައެއް ނުހިމެނެ އެވެ.\nފިލްމުގެ ޑައިރެކްޓަރު އައިޝަތު ފުއާދު ބުނެފައި ވަނީ މި ފިލްމު ވެގެންދާނީ އާންމު ދިރިއުޅުމުގެ "ރިއާލިޓީ ޗެކަކަށް" ކަމަށެވެ.\nމި ފިލްމު އަންނަ އަހަރު އިޓަލީގެ މަޝްހޫރު ވެނިސް ފިލްމު ފެސްޓިވަލަށް ވެސް ގެންދިއުމަށް ވަނީ ހަމަޖެހިފަ އެވެ.


Flame Up: Mulhi Fuvamulah Kulhudhiya Kolli Thafaathu Brand Eh - Vaguthu\nފްލޭމް އަޕް: މުޅި ފުވައްމުލައް ކުޅު ދިޔާކޮށްލި ތަފާތު ބްރޭންޑެއް\nމީގެ މަސް ދުވަސް ކުރިން ފުވައްމުލައް ސިޓީގައި ހުޅުވި ފްލޭމްއަޕް ޓޭކް އަވޭ ވެފައި ވަނީ އެރަށު ރައްޔިތުންނަށް އުފާވެރިކަން ގެނެސްދިން ތަނަކަށެވެ. ތަފާތު ރަހަތަކުގެ ސަބްމެރިންނާއި ވްރެޕް އެއްޗެހި ގޭގެ ދޮރުމައްޗާއި ހަމައަށް ގެނެސްދެއެވެ.\nދިވެހިންނާ ހަމައަށް ތަފާތު ރަހަތައް ގެނެސްދިނުމުގައި އަތުކުރި އޮޅާލައިގެން ތިބި ޒުވާނުންގެ މަސައްކަތުން އެތަން ހިންގަން ފެށިތާ ވާނީ މަސް ދުވަހެވެ. އެތަނުގައި މަސައްކަތް ކުރަނީ ދިވެހިންނެވެ. ޑެލިވަރީ ހިދުމަތުގައި އުޅެނީ ވެސް ދިވެހިންނެވެ.\nމަސް ދުވަސް ތެރޭގައި 300 އަށް ވުރެ ގިނަ ޑެލިވަރީކޮށްފިއެވެ. އޭގެ ތެރެއިން 95 އިންސައްތަ އަށްވުރެ ގިނަ މީހުން ބުނަނީ ފްލޭމް އަޕްގެ ސަބްމެރިން އާއި ރެޕް ވަރަށް ކަމުދާ ކަމަށެވެ.\nމިތަން ތަފާތުވީ ކީއްވެ؟\nފްލޭމްއަޕް ތަފާތު ވެގެންދާ ސަބަބުތައް ގިނައެވެ. އެތަނުގެ ސަބްމެރިންގެ ރަހަތައް ތަފާތެވެ. އެގޮތުން ސަބްމެރިން އާއި ރެޕްގެ ތިން ވައްތަރެއް ތައްޔާރުކޮށް ޑެލިވަރީ ކޮށްދެމުން ދެއެވެ. އެއީ ގްރިލްޑް ޗިކަން، ކްރިސްޕީ ޗިކަން، އަދި ފްލޭމްއަޕް ޗިކަންއެވެ. މި ވައްތަރުތަކާއެކު އަމިއްލަ ހާއްސަ ސޯސްއެއްވެސް ސަބްމެރިންއާއި ރެޕް އަށް އަޅައެވެ. އެއީ ރެގިއުލާ ސޯސް އާއި ފްލޭމް އަޕް ސޯސްއެވެ. މިއީވެސް މިތަނުގެ ސަބްމެރިން އާއި ރެޕްގެ އެންމެ ތަފާތު ކަމެވެ.\nމީގެ ތެރެއިން ފްލޭމްއަޕް ޗިކަންއަކީ ކުޅިކޮށް ކާ މީހުންނަށް ހާއްސަ ސަބްމެރިން އާއި ރެޕްއެވެ.\n"ފްލޭމްއަޕް މިއީ ކުޅިކޮށް ކާ މީހުންނަށް ހާއްސަ ވައްތަރެއް، މިހާތަނަށް އައިއިރު އެންމެ ޑިމާންޑް ހައިކޮށްވެސް މި އުޅެނީ މި ވައްތަރުގެ،" ފްލޭމްއަޕްގެ ވެރިޔާ ވިދާޅުވިއެވެ.\nދާދި ފަހުން މިތަނުން ވަނީ ވާހޫގެ ނަމުގައި އާ ވައްތަރެއްގެ ސަބްމެރިން އާއި ރެޕް ތައާރަފްކޮށްފައެވެ. އެއީ ކުރު މަހުގެ ސަބްމެރިން އާއި ރެޕްއެވެ.\nމީގެ އިތުރުން، މިތަނުން ގެންދަނީ ހާއްސަ ޑެޒާޓްތައް ވެސް ތައްޔާރުކޮށް ވިއްކަމުންނެވެ. ޑެޒާޓްގެ ތެރޭގައި ހިމެނެނީ ޗީޒް މޫސް އާއި ޗޮކްލެޓް ޗިޕްސް ޕުޑިންއެވެ.\nފުވައްމުލަކު ކޮންމެ ތާކަށްވެސް ޑެލިވަރީ ހިދުމަތް ދެމުންގެންދާ ފްލޭމްއަޕް އިން ތަފާތު ޕެކޭޖްތައްވެސް ތައާރަފްކޮށްފައިވެއެވެ. އެ ތިން ޕެކޭޖްގެ ތެރޭގައި ހިމެނެނީ ރެގިއުލާ ޕެކޭޖާއި، ކަޕްލްސް ޕެކޭޖްގެ އިތުރުން، ކޮމްބޯ ޕެކޭޖެވެ. މީގެ ތެރެއިން ކަޕްލްސް ޕެކޭޖްގާއި ކޮމްބޯ ޕެކޭޖާއެކު ޑެޒާޓްވެސް ލިބޭ ގޮތް ވަނީ ހަމަޖައްސައިފައެވެ.\nރެގިރުލާ ޕެކޭޖް: މި ޕެކޭޖްގައި ހިމެނެނީ ތިން ސަބްމެރިން ނޫނީ ތިން ރެޕް.\nކަޕްލް ޕެކޭޖް: ދެ ސަބްމެރިން ނޫނީ ދެ ރެޕްއާއެކު ދެ ޑެޒާޓް.\nކޮމްބޯ ޕެކޭޖް: ތިން ސަބްމެރިން ނޫނީ ތިން ރެޕްއާއެކު ތިން ޑެޒާޓް އާއި ކޯކު ފުޅިއަކާއި، ފެންފުޅިއެއް\nމީގެ އިތުރުން އެތަނުގެ ވިސްނުން ހުރީ ފެެމެލީ ޕެކޭޖްވެސް ތައާރަފްކޮށް ހިދުމަތް އިތުރަށް ފުޅާ ކުރުމަށެވެ.\nފްލޭމްއަޕްގެ ޓާގެޓަކީ ކޮންމެ ހަފްތާއެކު އާ ރަހަތަކެއް ތައާރަފް ކުރުމެވެ. އެގޮތުން މިއީ އަދި ފެށުމެެއް ކަމަށާއި، ކުރިއަށް އޮތް ތަނުގައި އިތުރު އާ ރަހަތަކެއް ތައާރަފް ކުރާނެ ކަަމަށް ފްލޭމްއަޕް އިން ބުނެފައިވެއެވެ.


Villa College In Hingaa UWE Ge Course Thakun 319 Dharivarun Dhasveni Vejje - Vaguthu\nވިލާ ކޮލެޖުން ހިންގާ ޔޫޑަބްލިއުއީގެ ކޯސްތަކުން 319 ދަރިވަރުން ދަސްވެނިވެއްޖެ\nވިލާ ކޮލެޖުން ހިންގާ އިނގިރޭސި ވިލާތުގެ ޔުނިވަސިޓީ އޮފް ދަ ވެސްޓް އޮފް އިންގްލެންޑާ (ޔޫޑަބްލިއުއީ) ގެ ޕްރޮގްރާމްތަކުން 319 ދަރިވަރުން ގްރެޖުއޭޓްވެއްޖެ އެވެ.\nމި ދަރިވަރުން ދަސްވެނިވުމަށް މިއަދު ދަރުބާރުގޭގައި ބޭއްވި އެ ރަސްމިއްޔާތުގައި، ވިލާ ކޮލެޖުގެ ފައުންޑަރު ޤާސިމް އިބްރާހީމާއި ޔޫޑަބްލިއުއީގެ ވައިސް ޗާންސެލާ ޕްރޮފެސަރު ސްޓީވް ވެސްޓް ވެސް ބައިވެރިވެވަޑައިގެންނެވި އެވެ.\n319 ދަރިވަރުން ދަސްވެނިވި މި ރަސްމިއްޔާތުގައި ރަނގަޅު ނަތީޖާ ހޯދައިގެން އަށް ދަރިވަރަކަށް ކޮލެޖް މެޑަލް ދީފައިވާއިރު، ގާސިމް އިބްރާހިމްގެ އެވޯޑު ހަ ދަރިވަރަކު ހާސިލްކޮށްފައިވެއެވެ.\nމި ކުލަގަދަ ރަސްމިއްޔާތުގައި ވާހަކަ ދައްކަވަމުން ވިލާ ކޮލެޖުގެ ރެކްޓާ ޑރ. އަހުމަދު އަންވަރު ވިދާޅުވީ، ވިލާ ކޮލެޖާ ޔޫޑަބްލިއުއީ ގުޅުމަކީ އެ ކޮލެޖަށް ލިބުނު ވަރަށް ބޮޑު އެހީއަކާއި ބޮޑު ކުރިއެރުމެއް ކަމަށެވެ. އަދި މީގެ 11 އަހަރު ކުރިން ވިލާ ކޮލެޖް އުފެއްދީވެސް ބޭރުގެ ފެންވަރުގެ ރަނގަޅު ޕްރޮގްރާމްތައް، ރާއްޖޭގައި ތިބެގެން ކިޔެވުމުގެ ފުރުޞަތު ފަހިކޮށްދިނުމަށް ކަމަށްވެސް އަންވަރު ވިދާޅުވިއެވެ.\nމި ރަސްމިއްޔާތުގައި އަންވަރު އިތުރަށް ވިދާޅުވީ، ވިލާ ކޮލެޖުން ހިންގަން ފެށި މި ޕްރޮގްރާމްގެ ފައިދާ ރާއްޖޭގެ އެކި ކަންކޮޅުތަކުގައި ދިރިއުޅެމުން އަންނަ ދަތިވަރުންނަށް ކޮށްފައިވާ ކަމަށެވެ. 2015 ވަނަ އަހަރު ވިލާ ކޮލެޖުން ޔޫޑަބްލިއުއީގެ ކޯސްތައް ފެށީ ހަތަރު ޕްރޮގްރާމާއެކު ނަމަވެސް، މިހާރު އެ ކޮލެޖުން ތަފާތު ލެވެލްގެ 24 ޕްރޮގްރާމް ކުރިއަށް ގެންދަވާކަންވެސް އޭނާ ފާހަގަ ކުރެއްވިއެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ޔޫޑަބްލިއުއީގެ ވައިސް ޗާންސެލާ ޕްރޮފެސަރު ސްޓީވް ވެސްޓް ވަނީ މަތީ ތައުލީމް ހާސިލްކޮށްދިނުމަށް ޤާސިމް އިބްރާހީމް ކޮށްދެއްވަމުން ގެންދަވާ މަސައްކަތްޕުޅުތައް ފާހަގަކޮށް، ޤާސިމަށް ޝުކުރު އަދާކުރައްވައިފައެވެ. އަދި އެ ޔުނިވާސިޓީގެ ޕްރޮގްރާމްތަކުން ގްރެޖުއޭޓްވި ދަރިވަރުންނަށް މިއަދަކީ ތާރީހީ ދުވަހެއް ކަމަށްވެސް ސްޓީވް ވެސްޓް ވިދާޅުވިއެވެ.\nދިވެހިންގެ އިތުބާރު ލިބިފައިވާ މަޝްހޫރު ޕްރައިވެޓް ކޮލެޖް، ވިލާ ކޮލެޖުން ހިންގާ ޔޫޑަބްލިއުއީގެ ފަސް ކޯހަކުން ވޭތުވެދިޔަ އަހަރު 131 ދަރިވަރުން ގްރެޖުއޭޓްވެފައިވާއިރު، އެ އަދަދު މިއަހަރު ވަނީ 14 ޕްރޮގްރާމާއެކު 319 އަށް އިތުރުވެފަ އެވެ. އޭގެ ތެރެއިން 75 ދަރިވަރުންނަކީ މާލޭން ބޭރުގައި ތިބެގެން މަތީ ތައުލީމް ހާސިލްކުރި ދަރިވަރުން ކަން ވިލާ ކޮލެޖުން ފާހަގަ ކުރައްވައެވެ.


Palestine muzaahara thah fulhaave hulhangu asseyreege2sahareh bandhukoffi | Mihaaru\nފަލަސްތީނުގެ މުޒާހަރާތައް ފުޅާވެ ހުޅަނގު އައްސޭރީގެ ދެ ސަހަރެއް ބަންދުކޮށްފި\nޣައްޒާގައި ފަލަސްތީނު މީހުން އިއްޔެ ކުރި މުޒާހަރާ ރޫޅައިލުމަށް އިޒްރޭލު ސިފައިން ދިން ހަމަލާތަކުގައި ޝަހީދުވި ފަލަސްތީނު މީހެއްގެ ޖަނާޒާ އިއްޔެ ބާއްވަނީ.\nއެއީ ހުޅަނގެ އައްސޭރީގެ ރާމަﷲ އާއި އަލްބީރާ އެވެ. މި ދެ ރަށަކީ ހުޅަނގު އައްސޭރީގެ މެދުތެރޭގައިވާ ސަހަރުތަކާއި ހުޅަނގު އައްސޭރީގެ އުތުރުގައިވާ ސަހަރުތައް ގުޅުވައިދޭ މައި މަގެވެ. އިޒްރޭލު ސިފައިން ބުނި ގޮތުގައި އެ ދެ ސަހަރު ބަންދުކޮށްލީ ސަލާމަތީ ކަންތައް ވަރުގަދަ ކުރުމުގެ ގޮތުންނެވެ.\nފަލަސްތީނު ރައްޔިތުން ހުޅަނގު އައްސޭރި އާއި ޣައްޒާގައި މިހާރު ކުރަމުންދާ މުޒާހަރާތައް ފެށުނީ، ގުދުސަކީ އިޒްރޭލުގެ ވެރިރަށް ކަމަށް އެމެރިކާ އިން ރަސްމީކޮށް އިއުތިރާފްވެ، އިޒްރޭލުގައި ހުންނަ އެމެރިކާގެ އެމްބަސީ ގުދުސަށް ބަދަލުކުރަން ނިންމި ކަން، އެމެރިކާގެ ރައީސް ޑޮނަލްޑް ޓްރަމްޕު މި މަހުގެ6ވަނަ ދުވަހު ރަސްމީކޮށް އިއުލާން ކުރެއްވުމާ ގުޅިގެން އެކަމާ ދެކޮޅު ހެދުމުގެ ގޮތުންނެވެ.\nހުޅަނގު އައްސޭރީގެ ނާބުލްސްގައި އިއްޔެ ކުރި މުޒާހަރާތައް ހުއްޓުވުމަށް އިޒްރޭލު ސިފައިން ދިން ހަމަލާތަކުގައި ފަލަސްތީނުގެ ހަ މީހަކު ޒަޚަމްވި އެވެ. އިއްޔެގެ ހަމަލާތަކުގައި އިޒްރޭލު ސިފައިން ރަބަރު ވަޒަނުގެ އިތުރުން އަސްލު ވަޒަން ވެސް ބޭނުންކޮށްފައި ހުރި ކަމަށް ފަލަސްތީނުގެ ސިއްހަތާ ބެހޭ ވުޒާރާ އިން ބުނެ އެވެ.\nހުޅަނގު އައްސޭރީގައި ފަލަސްތީނު މީހުން އިއްޔެ ކުރި މުޒާހަރާއެއް ރޫޅައިލުމަށް ފަހު، ފަލަސްތީނުގެ ދިދައެއް އަތުލައިގަނެގެން އިޒްރޭލު ދަނީ.\nހުޅަނގު އައްސޭރީގެ ބައިތު ލަޙްމުގައި އިއްޔެ ކުރި މުޒާހަރާ، އިޒްރޭލު ސިފައިން ރޫޅައިލީ ވަރަށް ގިނަ އަދަދަކަށް ކަރުނަގޭސް ޖަހައި ރަބަރު ވަޒަން ވެސް ބޭނުންކޮށްގެންނެވެ. އެހެންކަމުން ގޭހުގެ ސަބަބުން ކޮށިއަރައި ނޭވާ ހާސްވެގެން ގިނަ ބަޔަކު ހޮސްޕިޓަލަށް ގެންދަން ޖެހުނެވެ.\nއިއްޔެ ހުޅަނގު އައްސޭރީގައި ކުރި މުޒާހަރާތައް ހުއްޓުވުމަށް އިޒްރޭލު ސިފައިން ދިން ހަމަލާތަކުގައި 600 އަށް ވުރެ ގިނަ މީހުންނަށް އަނިޔާވެ ޒަޚަމްވި އެވެ. އަދި އިރުމަތީ ޣައްޒާގެ މުޒާހަރާތައް ހުއްޓުވުމަށް އިޒްރޭލު ސިފައިން ދިން ހަމަލާތަކުގައި ފަލަސްތީނުގެ ދެ ޒުވާނަކު ޝަހީދު ކޮށްލި އެވެ.\nގުދުސްގެ މައްސަލައިގައި މިހާރު ފަށާފައިވާ މުޒާހަރާތައް ހުއްޓުވުމަށް އިޒްރޭލު ސިފައިން ދެމުންދާ ހަމަލާތަކުގައި މަރުވި މީހުން އަދަދު މިހާރު ވަނީ 14 އަށް އަރައިފަ އެވެ.\nގުދުސަކީ އިޒްރޭލުގެ ވެރިރަށް ކަމަށް އެމެރިކާ އަމިއްލަ އަށް ކަނޑައެޅި ކަނޑައެޅުމަކީ ގުދުސްގެ ގާނޫނީ ހައިސިއްޔަތަށް އެއްވެސް ބަދަލެއް ނާންނާނެ ކަނޑައެޅުމެއް ކަމަށް ބަޔާންކޮށް، މި މަހުގެ 18 ވަނަ ދުވަހު މިސްރުން އދ.ގެ ސަލާމަތީ މަޖިލީހަށް ހުށަހެޅި ގަރާރަށް އެމަޖިލީހުގެ 14 މެމްބަރުން ތާއީދު ކުރި އިރު އެމެރިކާ އިން ވަނީ ވީޓޯގެ ބޭނުންކޮށް ބާތިލު ކޮށްލައިފި އެވެ.\nއޭގެ ފަހުން ހަމަ އެ މައްސަލައިގައި ޔަމަނުން، މި މަހުގެ 21 ވަނަ ދުވަހު އދ.ގެ އާންމު މަޖިލީހަށް ހުށަހެޅި ގަރާރު 128 ގައުމުގެ ބޮޑު އަޣުލަބިއްޔަތަކުން ވަނީ ފާސްކޮށްފަ އެވެ. ޔަމަނުން ހުށަހެޅި ގަރާރާ ދެކޮޅަށް ވޯޓު ދިނީ އެންމެ ނުވަ ގައުމެކެވެ. އަދި 35 ގައުމެއް މި ވޯޓުގައި ބައިވެރި ނުވެ އެވެ.\nއިނގިރޭސީންގެ ބާރުގައި ފަލަސްތީނުގެ ބިމުގައި އިޒްރޭލުގެ ނަމުގައި ޔަހޫދީންނަށް ގާއިމުކޮށްދިން ދައުލަތުން އިރުމަތީ ގުދުސް ހިފީ 1967 ވަނަ އަހަރުގެ ހަނގުރާމައިގަ އެވެ. އެއަށް ފަހު އިޒްރޭލުން ބުނަމުން އަންނަނީ ގުދުސަކީ އިޒްރޭލުގެ ވެރިރަށް ކަމަށާއި ގުދުސަކީ ބައިބައި ނުކުރެވޭނެ ބިމެއް ކަމަށެވެ. ނަމަވެސް އިޒްރޭލުގެ އެ ނިންމުން ބައިނަލްއަގުވާމީ މުޖްތަމައުން ބަލައެއް ނުގަނެ އެވެ. (އަލް ޖަޒީރާ)\nމުޒާހަރާ އިޒްރޭލް ފަލަސްތީން އދ ސަލާމަތީ މަޖިލިސް އދގެ ޖެނެރަލް އެސެމްބްލީ އެމެރިކާ\nކޮބާ ޓްރަމްޕްއަށް ސަނާ ކީ ކޯޑިނޭޓަރުން މިހާރު؟ ކޮންތާކު މިޖެހުނީ. އެމެން މަމެން ތަމެން ކިޔާފަ ނުލިޔޭ ދޯ\nތިޔަހުރިހާ ކަމެއް ތިޔަ ފެށުނީ އެމެރިކާގެ މޮޔަ ރައީސްގެ ސަބަބުން!! ނުލާހިކު ހަމަޖެހިގެން ފަލަސްތީނުގެ މުސްލިމުން އުޅެނިކޮށް މިކަލޭގެއަށް ހަޖަމް ނުވެގެން މުސްލިމުން އެންމެ އަވަހަށް ރުޅިއަންނާނީ ޤުދުސް އަކީ އިޒްރޭލުގެ ވެރިރަށް ކަމުގައި ހަމަޖެއްސުމުން ކަމުގައިވާތީ، އެކަން މިމޮޔަކަލޭގެ މިކުރީ ނަތީޖާއަކަށް ވެގެން މިދަނީ ކުށެއް ނެތް މުސްލިމުންތަކެއް ކޮންމެ ދުވަހަކު ޝަހީދު ވުން!! ޔާ ﷲ މުސިމުންނަށް ކާމިޔާބު ދެއްވައި ޔަހޫދީން ބަލިކުރައްވާނދޭވެ!! އާމީން\nއަލީ ބިންތު އިސްމާއީލު\nޔާﷲ އިޒުރޭލު ޔަހޫދީންގެ ބުއްދިގޯސްކޮއް އެބިމުން ޔަހޫދީން ބަލިކުރައްވާ ބޭޒާރުކޮއް ނިކަމެތި ކުރައްވާށި އަދި ޔަހޫދީންގެ ދަރިފަސްކޮޅު މަދުކުރައްވާށި.


Aa usoolaaeku principalun rulhigadha vejje, ethah shakuvaa eh\nއާ އުސޫލާއެކު ޕްރިންސިޕަލުން ރުޅިގަދަވެއްޖެ\nއެޑިއުކޭޝަން މިނިސްޓަރު ޑރ. އައިޝަތު އަލީ: ޕްރިންސިޕަލުން ވަޒީފާއަދާކުރާ ސުކޫލު ކަނޑައެޅުމުގެ އުސޫލާއެކު ގިނަ ޕްރިންސިޕަލުން ވަނީ ކަންބޮޑުވުން ފާޅުކޮށްފައި --\nސަރުކާރު ސުކޫލުތަކުގެ ޕްރިންސިޕަލުން ވަޒީފާއަދާކުރާ ސުކޫލު ކަނޑައެޅުމުގެ އުސޫލާއެކު ގިނަ ޕްރިންސިޕަލުން ކަންބޮޑުވުން ފާޅުކޮށްފި އެވެ.\nމި އުސޫލުގައިވާ ގޮތުގެ މަތިން ޕްރިންސިޕަލުން ވަޒީފާ އަދާކުރާނެ ސުކޫލު ކަނޑައަޅާނީ ފަސް މެންބަރުންގެ ކޮމެޓީއަކުން ކަމަށް ވަނީ ބުނެފައެވެ. އަދި އެއް ސުކޫލެއްގައި ޕްރިންސިޕަލްގެ މަގާމުގައި އެކަކަށް އެންމެ ގިނަވެގެން ހުރެވޭނީ 8 އަހަރުގެ މުއްދަތަކަށް ކަމަށްވެސް މި އުސޫލުގައި ބުނެއެވެ. ސަރުކާރު ސުކޫލެއްގައި ޕްރިންސިޕަލް މަގާމުގައި ތިބޭ މުވައްޒިފުންގެ ޓެނުއާޝިޕް މުއްދަތަކީ ހަތަރު އަަހަރު ކަމަށްވެސް އުސޫލުގައި ބުނެފައިވެއެވެ.\nމި އުސޫލު އާންމުކޮށްފައިވަނީ އިއްޔެ ނަމަވެސް އާންމުކުރި އުސޫލުގައި ޖަހާފައިވަނީ ޖަނަވަރީ 16، 2020 ކަމަށެވެ.\nމި އުސޫލު އާންމުކުރުމާއި ގުޅިގެން ގިނަ އަދަދެއްގެ ޕްރިންސިޕަލުން ވަނީ ކަންބޮޑުވުން ފާޅުކޮށްފައެވެ. އަދި އެޑިއުކޭޝަން މިނިސްޓްރީގެ އިސްވެރިންނާއި ސަރުކާރު ސުކޫލުތަކުގެ ޕްރިންސިޕަލުން ތިއްބަވާ ވައިބަރު ގުރޫޕުގައިވެސް ޕްރިންސިޕަލުން ވަނީ އެކަންބޮޑުވުންތައް ހިއްސާކުރައްވާފައެވެ.\nއެޑިއުކޭޝަން މިނިސްޓަރު ޑރ. އައިޝަތު އަލީ އަދި އެމިނިސްޓްރީގެ ސްޓޭޓް މިނިސްޓަރުންނާއި ޑެޕިއުޓީ މިނިސްޓަރުންވެސް ތިއްބަވާ އެ ގުރޫޕްގައި ބައެއް ޕްރިންސިޕަލުން ވަނީ އާ އުސޫލާއެކު އެ ބޭފުޅުންގެ ވަޒީފާގެ ޔަގީންކަން ގެއްލިފައިވާ ކަމަށް ވިދާޅުވެފައެވެ. އަދި އެންމެ ފަސް މެންބަރުން ތިއްބަވާ ކޮމެޓީއަކުން ބޭނުންވާހާ ގޮތަކަށް ޕްރިންސިޕަލުން އެއް ސުކޫލުން އަނެއް ސުކޫލަށް ބަދަލު ކުރުމަކީ ޕްރިންސިޕަލުންނަށް ކުރެވޭ ވަރަށް ބޮޑު ބޭއިންސާފެއް ކަމަށް ވިދާޅުވެފައިވެއެވެ.\n"މިއީ ކޮންކަހަލަ ޕޮލިސީއެއް. ފަސް މެންބަރުންގެ ކޮމެޓީއަކުން ޕްރިންސިޕަލުން މަސައްކަތް ކުރާނެ ސުކޫލްތައް ކަނޑައެޅުން. މިހާރުވެސް ސިވިލްސާވިސްގައި އޮންނަ އުސޫލުތަކުގެ ތެރެއިން ޕްރިންސިޕަލުން އައްޔަން ކުރަނީ. މިހާރު އުސޫލު އޮތް ގޮތުން ޕްރިންސިޕަލުންގެ ހައްގުތައް އެބަ ގެއްލޭ،" އަވަސްއާ ވާހަކަ ދެއްކެވި ޕްރިންސިޕަލަކު ވިދާޅުވިއެވެ.\nމިނިސްޓްރީން ބޭއްވި ފޯރަމެއްގައި ރާއްޖޭގެ ބައެއް ސްކޫލްތަކުގެ ޕްރިންސިޕަލުން --\nބައެއް ޕްރިންސިޕަލުން ވަނީ ރުހުން އޮވެެގެން ނޫނީ ސުކޫލު ބަދަލު ކުރުމަކީ ކޮށްގެންވާނެ ކަމެއް ނޫން ކަމަށްވެސް ބުނެފައެވެ. އަދި ކޮންމެ ސުކޫލެއްގައި ޕްރިންސިޕަލްގެ މަގާމުގައި ތިބެވޭނެ ވަކި މުއްދަތެއް ކަނޑައެޅުމަކީ މައްސަލައެއް ނޫން ކަމަށާ ނަމަވެސް އެއަށްފަހު ދެން ވަޒީފާއަށް ނިކުންނަން ޖެހޭ ސުކޫލަކީ ރުހުމުގައި ފޮނުވޭ ތަނަކަށްވާން ޖެހޭނެ ކަމަށެވެ.\n"ރުހުމާއި ނުލައި ވަޒީފާ އަދާކުރާތަން ބަދަލުކުރެވޭ ގޮތަށް އޮތުމަކީ ހިތާމަކުރާ ކަމެއް،"\nބައެއް ބޭފުޅުން ވަނީ އެޑިއުކޭޝަން މިނިސްޓްރީން މިފަދަ އުސޫލެއް އެކުލަވާލި މަގުސަދާއިމެދުވެސް ސުވާލު އުފައްދަވާފައެވެ. މިއީ ވަކި ބަޔަކު ބޭނުންވާ ގޮތަށް ކަންތައްތަކެއް ކުރުމަށް އެކުލަވާލި އުސޫލެއްތޯވެސް ޕްރިންސިޕަލުން ސުވާލުކޮށްފައިވެއެވެ.\n"މި އުސޫލުގެ މަގުސަދަކީ ވަކި ބަޔަކު ބޭނުންވާ ބަދަލުތަކެއް ގެނައުން ކަމުގައިވާނަމަ، ދެން ނިކުންނާނެ ނަތީޖާއާއިމެދުވެސް ވިސްނާލުން ރަނގަޅު،" ޕްރިންސިޕަލަކު ލިޔުއްވާފައިވެއެވެ.\nމިފަދަ އުސޫލެއް އާންމުކުރިއިރު މިކަންކަމާއިމެދު ޕްރިންސިޕަލުންގެ ވިސްނުން ހޯދީ ކިހާވަރަކަށްތޯވެސް ސުވާލުކޮށްފައިވެއެވެ. އަދި މި އުސޫލުގެ ސަބަބުން ދިވެހި ޕްރިންސިޕަލުން ދާއިރާ ދޫކޮށްގޮސް ބިދޭސީ ޕްރިންސިޕަލުން ތިބެން ޖެހޭ ހިސާބަށް ކަންކަން ހިނގައިދާނެ ކަމަށްވެސް ބައެއް ޕްރިންސިޕަލުން ވިދާޅުވެފައިވެއެވެ.\n"މި ޕޮލިސީގެ ނަތީޖާއަކަށްވާނެ ކަމަށް އަޅުގަނޑަށް ގަބޫލުކުރެވެނީ ގިނަ ދިވެހި ޕްރިންސިޕަލުންތަކެއް ދާއިރާ ދޫކޮށްގޮސް، ސުކޫލުތަށް ހިންގަން ބިދޭސީ ޕްރިންސިޕަލުން ތިބުން،" އެހެން ޕްރިންސިޕަލަކު ވިދާޅުވެފައިވެއެވެ.\nޕްރިންސިޕަލުން ވަނީ މިއީ ކޮވިޑްގެ ބަލިމަޑުކަމުގައި ދަރިވަރުންނަށް ކިޔެވުމުގެ ފުރުސަތު ތަނަވަސްކޮށްދިނުމަށް ޕްރިންސިޕަލުން ކުރި މަސައްކަތަށް ދިން "ހަދިޔާ" އެއްތޯވެސް ސުވާލު ކުރައްވާފައެވެ.\n"މި ޖެހުނީ ކުރި މަސައްކަތަށްޓަކައި ފޮށި ތަންމަތި ހިފައިގެން ފުރަން ނޫންތޯ،"\nބައެއް ޕްރިންސިޕަލުން ވަނީ އެ ބޭފުޅުން ސިޔާސީ ކުރެއްވުމަށް މަސައްކަތް ނުކުރެއްވުމަށްވެސް އެދިފައެވެ. އަދި ބައެއް ޕްރިންސިޕަލުން ވަނީ ތައުލީމީ ދާއިރާ ދޫކޮށްލަން އެޑިއުކޭޝަނުން މަޖުބޫރު ކުރުވަނީތޯވެސް ސުވާލުކޮށްފައެވެ. މިއީ އެއްވެސް ދިރާސާއެއްގެ މައްޗަށް ބެލުމަށްފަހު އެޑިއުކޭޝަނުން އެކުލަވާލާފައިވާ އުސޫލެއްތޯވެސް ޕްރިންސިޕަލުން ތަކުރާރުކޮށް ސުވާލުކޮށްފައިވެއެވެ.\n"ބުއްދިވެރި ގޮތަކީ އެޑިއުކޭޝަން ސެކްޓަރު ދޫކޮށްލުން،"\nޕްރިންސިޕަލުންގެ މި ކަންބޮޑުވުންތަކަށް އެޑިއުކޭޝަން މިނިސްޓްރީގެ އިސް ބައެއް ބޭފުޅުން ވަނީ އެ ގުރޫޕްގައި ބައެއް ޖަވާބުތައް ދެއްވާފައެވެ. ނަމަވެސް ޕްރިންސިޕަލުން ވަނީ އާ އުސޫލުން ވަޒީފާގެ ޔަގީންކަން ގެއްލިފައިވާ ކަމަށް ވިދާޅުވެ ވަރަށް ބޮޑަށް ކަންބޮޑުވުން ފާޅުކޮށްފައެވެ.


SunOnline: Record label public kurumuh BTS ge hurihaa member in multi-millionaires ah\nރެކޯޑް ލޭބަލް ޕަބްލިކް ކުރުމުން ބީޓީއެސް މެމްބަރުން މަލްޓި މިލިއަނަރުންނަށް\nއަހުމަދު ޖައިޝަން 29 Sep 2020, 09:32\nބީޓީއެސްގެ މެމްބަރުން ---\nދުނިޔޭގެ އެންމެ މަޝްހޫރު އެއް ކޭޕޮޕް ބޭންޑު ކަމަށްވާ "ބީޓީއެސް"ގެ ރެކޯޑް ލޭބަލް ކަމަށްވާ "ބިގް ހިޓް އެންޓަޓެއިންމެންޓް" ޕަބްލިކް ކުރުމުގެ އެ ބޭންޑުގެ ހުރިހާ މެމްބަރުން މަލްޓި މިލިއަނަރުންނަށް ވާނެ ކަމަށް ލަފާކޮށްފި އެވެ.\nއަންނަ މަހުގައި ބިގް ހިޓް ޕަބްލިކް ކުރުމަށްޓަކައި ނިންމާފައިވާ އިރު އެކުންފުނީގެ މާކެޓް ވެލިއުއެއްގެ ގޮތުގައި ދީފައިވަނީ 4.1 ބިލިއަން ޑޮލަރެވެ. އަދި އެ ކުންފުނީގެ ޝެއާތަކުގެ އަގުތައް ވެސް އާންމުކޮށް ޝެއާތަކުގެ ރޭންޖަށްވުރެ ބޮޑުވާނެ ކަމަށް ވަނީ ހާމަވެފަ އެވެ.\nއެ ކުންފުނި ޕަބްލިކް ކުރުމާއެކު ބިގް ހިޓްގެ މެނޭޖްމެންޓް ލޭބަލްގެ 40 ޕަސެންޓް އޮތް އެކުންފުނީގެ ފައުންޑަރު ބަންގް ސި-ހިޔުކް ބިލިއަނަރަކަށް ވާނެ އެވެ.\nމިދިޔަ އޯގަސްޓު މަހުގައި އޭނާ ވަނީ ބީޓީއެސްގެ ހަތް މެމްބަރުންނަށް ކުންފުނީގެ ޖުމްލަ 68،385 ޝެއާ ދީފަ އެވެ. އެއީ އޭރުގެ އަގަށް ބަލާނަމަ 7.97 މިލިއަން ޑޮލަރެވެ.\nބިގް ހިޓް އިން އާންމުކޮށްފައިވާ ގޮތުގައި އެކުންފުނީގެ 7.13 މިލިއަން އާ ޝެއާ ވިއްކަން ވަނީ ހަމަޖެހިފަ އެވެ. އެ ޝެއާތަކުގެ އަގު އުޅޭނީ 70 ޑޮލަރާއި 88 ޑޮލަރާ ދެމެދުގަ އެވެ. އެ ކުންފުނިން ބުނާ ގޮތުގައި އާ ޝެއާތަކާ އެކު އެ ކުންފުންޏަށް 820.8 މިލިއަން ޑޮލަރު ލިބޭނެ އެވެ.\nބީޓީއެސް އަކީ ބިގް ހިޓް އަށް އެންމެ ބޮޑު އާމްދަނީއެއް ހޯދައިދޭ ބޭންޑެވެ. އެގޮތުން ފާއިތުވި އަހަރުގައި އެކުންފުންޏަށް ލިބުނު އާމްދަނީގެ 97 ޕަސެންޓަކީ ބީޓީއެސްގެ ފަރާތުން ލިބިފައިވާ އާމްދަނީ އެވެ. އަދި މިއަހަރު އެ އަދަދު ހުރީ 88 ޕާސެންޓްގަ އެވެ.


Zuvaan Viyafaariverin Ge Gothugai Ibu Ah Fenivadaigathee Muhsandhin Ge Dharin - Vaguthu\nޒުވާން ވިޔަފާރިވެރިންގެ ގޮތުގައި އިބޫ އަށް ފެނިވަޑައިގަތީ މުއްސަނދިންގެ ދަރިން\nރާއްޖޭގައި ތިބި ޒުވާން ވިޔަފާރިވެރިންގެ ގޮތުގައި އެންމެ ފަސް ބޭފުޅުން، އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އަށް ފެނިވަޑައިގަތުމުން ބައެއް ޒުވާނުން ކަންބޮޑުވުން ފާޅުކުރަން ފަށައިފިއެވެ.\nޒުވާން ވިޔަފާރިވެރިންނާއި އިބޫ އާއި ފައިސަލް ބޭއްވި ބައްދަލު ވުމުގައި ބައިވެރި ކޮށްފައި ވަނީ ނަން މަޝްހޫރު މުއްސަނދި ވިޔަފާރިވެރިންގެ ދަރިންނެވެ. އޭގެތެރޭގައި ޖުމްހޫރީ ޕާޓީގެ ލީޑަރު ގާސިމް އިބްރާޙިމްގެ ދަރިކަލުން އިބްރާހިމް ސިޔާދު ގާސިމް ވެސް ހިމެނިވަޑައިގަންނަވައެވެ. އަދި ފަރުނީޗަރު ވިއްކާ ދެ ކުންފުންޏެއްގެ ހިއްސާ ދާރުންގެ ދެބޭފުޅަކާއި، ރިސޯޓަކާއި ގެސްޓްހައުސްތަކެއް ހިންގަވާ ވިޔަފާރިވެރިއެއްގެ ބޭފުޅަކު ވެސް އެބައްދަލުވުމުގައި ބައިވެރިވެ ވަޑައިގެންނެވިއެވެ.\nޒުވާނުންނަށް ފުރުސަތު ދެއްވާނެ ކަމުގެ ވައުދާއި އެކު އިންތިޚާބު ކާމިޔާބު ކުރެއްވި އިބޫ މަހުޖަނުންގެ ދަރިންނާއި ބައްދަލުކޮށް، އެއީ ޒުވާން ވިޔަފާރިވެރިން ކަމަށް ބުނުމަކީ ލަދުވެތި ކަމެއް ކަމަށް ޒުވާނުން ބުނެއެވެ.\nމާލޭގައި ފުޅާ ދާއިރާއެއްގައި ރެސްޓޯރެންޓް ވިޔަފާރި ކުރާ ޒުވާނަކު "ވަގުތު" އަށް މައުލޫމާތު ދެމުން ބުނީ އިބޫ ރާއްޖޭގައި ތިބި ޒުވާން ވިޔަފާރިވެރިން ކަމަށް ބުނެ މުއްސަނދިންގެ ދަރިންތަކަކާއި ބައްދަލު ކުރުމަކީ ލަދުވެތި ކަމެއް ކަމަށެވެ.\n"އެ ފަސް ބޭފުޅުންގެ މިލްކިއްޔާތު ބޮޑު ވެދާނެ. ނަމަވެސް ދާއޮހޮރުވައިގެން އަމިއްލަ މަސައްކަތުން ވިޔަފާރި ކުރަމުންދާ ޒުވާނުންނަށް މިއަދު އިބޫ އެކުރެއްވީ ވަރަށް ބޮޑު މަލާމާތެއް." ނަން ޖަހަން ބޭނުން ނުވާ ޒުވާނާ ބުންޏެވެ.\nޒުވާން އިތުރު ވިޔަފާރިވެރިޔަކު ވެސް މިރޭ "ވަގުތު" އަށް މައުލޫމާތު ދެމުން ބުނީ އާއިލާގެ މުއްސަނދި ކަމުން ނަފާ ހޯދަމުން އަންނަ ފަސް ބޭފުޅަކާއި ބައްދަލުކޮށް މިއީ ރާއްޖޭގައި ތިބި ޒުވާން ވިޔަފާރި ވެރިންކަމަށް ބުނުމަކީ އިބޫ އާއި މެދު އުއްމީދުތަކެއް ކުރަމުން އައި ޒުވާނުންނަށް ދިން ނުރަނގަޅު މެސެޖެއް ކަމަށެވެ.\n"އަޅުގަނޑުމެންގެ ވަރަށް ބުރަ މަސައްކަތަކުން އިބޫ އަށް އިންތިޚާބު ކާމިޔާބު ކުރެވުނީ. ނަމަވެސް އިބޫ އަށް ވަގުތެއް މިވީ މަހުޖަނުންގެ ދަރިންނާއި ބައްދަލު ކުރަން. ބުރަ މަސައްކަތުން އާމްދަނީ ހޯދާ އަޅުގަނޑުމެން ފަދަ ޒުވާނުންނާއި ބައްދަލު ކޮށްލަން އިބޫ އަށް ވަގުތެއް ނުވި." އޭނާ ބުންޏެވެ.\nޒުވާނުންގެ ފާޑުކިޔުން އިބޫ އަށް އަމާޒުވެފައި ވާއިރު ވެރިކަމުގެ ބާރުތައް ބަދަލު ކުރުމުގައި އަންހެނުން އެކަށީގެންވާ ގޮތެއްގައި ބައިވެރި ނުކުރާތީ ވެސް މީގެ ކުރިން ގިނަ ބައެއްގެ ފާޑުކިޔުން އިބޫ އަށް އަމާޒުވިއެވެ.\nޒުވާން ވިޔަފާރިވެރިންނާއި ބައްދަލު ކުރުމުގެ ނަމުގައި މުއްސަނދިންގެ ދަރިންނާއި ބައްދަލުކޮށް އިބޫ އާއި ފައިސަލް މަޝްވަަރާ ކުރީ ކޮންކަމާއި ބެހޭ ގޮތުން ކަމެއް އަދި ސާފެއް ނުވެއެވެ.\nއޮކްޓޯބަރ 16, 2018 00:46\nކެންޕޭނައް ހަރަދު ކުރަނީ ބޭނުމެއްގަ، ބޭރުފުށައް ކިތަންމެ ފުއްޖަހައިގެން އޮފުއަރުވާ ރައްޔިތުންގެ ސަރުކާރުކިޔަސް ކިންހިންގާނީ ހަރަދު ކުރިމީހުން ބޭނުންވާކަންތައް ކޮއްދީފަ އޭގެ އަނެއްއިންތިހާބު ކައިރިވީމަ އަނެއްކާ ރައްޔިތުންފެންނާނީ. މިފަހަރު ސަލާމަތެއްނެއް.\nޒުވާނުންނަކީ އުޅޭ ބައެއްކަން ދަސްކޮށް ދިނީތީ ޔާމީނަށް ޝުކުރު އަދާކުރަން ޖެހޭނެ ލާދީނީން. އަބަދުވެސް ތަޅާނެ ކުދިން ހޯދަން ދުވެ ޒުވާނުންނަކީ ތަޅާ ކުދިންގެ ގޮތުގައ ލޭބަލް ކޮށްގެން އުޅުނު ބައިގަނޑެއްނު ތީ.\nއޮކްޓޯބަރ 16, 2018 08:07\nމަގުމަތީގަ ވަޅި ޖަހަމުން މަސްތުވެގެން މަސްތު އެއްޗެހި ވިއްކަމުން ބޭނުން ގޮތަކަށް ޒުވާނުން އުޅުނު ޒަމާނެއް މިނޫނީ ނުދެކެން. ތިބުނާ ޔާމީންގެ ވެރިކަމުގަ ނޫނީ...\nއޮކްޓޯބަރ 16, 2018 11:20\nރައީސް ޔާމީނުގެ ވެރިކަން ހާ މަގުމަތި އަމާން ދުވަސްކޮޅެއް އަހަރެން ނުދެކެން. ތަޅާނެ ކުދިންކޮޅެއް ނުވީދޯ\nއޮކްޓޯބަރ 16, 2018 01:10\nދެން ކިޔާނެ ކަމެއްނެތް ތިކަހަލަ ތަފާތުކުރުންތައް ހުންނާނެތީވެ އަހަރުން މޑޕ ކެނޑި ޑޭޓުންނައް ތާއީދު ނުކުރަނީ. ޢެހުރިހާގޮތަކުންވެސް ? % ދެވޭނެ ކެނޑިޑޭޓަކީ ރައީސް ޔާމީން ކަން އަޅުގަނޑުމެންނައް އެނގޭތީ ރައީސް ޔާމީން އައް ވޯޓްލީ.\nއޮކްޓޯބަރ 16, 2018 08:45\nއެހެންވީމަތާ އެހާބޮޑުތަނަކުން ޔާމީން ކާމިޔާބުކުރީ... ހެޔޮ ކިތަންމެވަރަކައް ފެލުނަސް އެ އޮތީ ރައްޔިތުންގެ ވޯޓުން ބަލިކޮއްފަ..\nއޮކްޓޯބަރ 16, 2018 11:23\nވޯޓް ވަގުންނަށް ހާދަ ވަރެއް ތިވަނީ. ފަޟީހަތް ވެދާނެތީ ބިރުން ތެޅިފޮޅެނީ ދޯ\nއޮކްޓޯބަރ 16, 2018 01:11\nދެން ފްލެޓް ދެނީ ފަގީރުންނަށްތަ؟ ޕޕއމ ސަރުކާރުން\nއޮކްޓޯބަރ 16, 2018 01:26\nސާބަހޭ އިބޫ މީ ރައްޔިތުންގެ މެދުގައި އިންސާފް ޤާއިމްކުރާނެމީހާޔޯ؟؟؟ ރައްޔިތުންނަށް އޮޅުވާލަން ވަރަށް މޮޅުފަށުވި އިބާރާތުން ވާހަކަ ދެއްކުމުން ދިވެހިން ހެއްލޭނެ ޒުވާނުންގެ ބަހުންނަމަ ވަރެއްފަސޭހަވާނެ ދިވެހިން ބޮލަށް ޗިޕުޖަހަން އެކަމަށް އެންމެ ކުޅަދާނައީވެސް އެމްޑީޕީ\nއިބޫއަށް ނޭނގެނީތޯ؟ އެއްވެސް ގޮތަކަށް އަމިއްލަ މަސައްކަތުން 10000 ހާހުން ވިޔަފާރިކޮށް5މިލިޔަނަށް އަމިއްލަ ވިޔަފާރި ގެންދާ ޒުވާނުންނަކީ ވިޔަފާރިވެރިން ކަމެއް! އެހެންނޫނީ ތިބޭނީ ވިޔަފާރިއާއި ހަވާލުވާމީހުން\nއޮކްޓޯބަރ 16, 2018 04:17\nމަށަށް ހެޔޮ ކޮންމެ ބަޔަކާ އިބޫ ބައްދަލުކުރިޔަސް މަ ވޯޓު ދިނީ ލެއްގިބަބުރު ގެ ވައްކަމުން ގައުމު ސަލާމަތްކުރުމަށް. އެކަމަކު އަދިވެސް ބަބުރުކަރައިގެ ވެރިންގޮތަށް އެއުޅެނީ ރައްޔިތުންގެ ވޯޓު ފޭރިގަންނަން. ގެންބިޔާގެ ޔަހުޔާ އާއި ތިމާގެވީމަ ވަރަށް އެއްގޮތްވާނެތާ.\nއޮކްޓޯބަރ 16, 2018 09:04\nއެހެންތަ. ކަލޭ ވޯޓު ދިނީ ދޮން ކުދިން ގޮތަށް ރާބޯލަން ދޯ؟ އަހަރެމެން ވޯޓް ދިނީ އިސްލާމްދީނަށް ޓަކައި.\nއޮކްޓޯބަރ 16, 2018 09:34\nކަލޭމެން ލެއްގި ބަބުރު އެއް އަތުގައި ހިފައިގެން އުޅޭއިރުވެސް ތި ކިޔަނީ ތިހެންތަ؟ ލެއްގި ބަބުރުގެ އެންމެ ބޮޑު އެތި ބޮޑު ހަނދުކޭތައެއް ހިފަންވެގެން ކަލޭމެންނަށްޓަކަސް ފަނޑިޔާރުންނަށް ރިޝްވަތުދިނެއްނު! ކެކެކެކެކެކެކެ\nވާވާ ލާދީނީ ހުސޭނުބޭ. ކަލެއަށް ކިހާވަރެއް ދީގެން ތިކޮމެންޓް ކުރަނީ.\nއޮކްޓޯބަރ 16, 2018 06:31\nމީގެ ވާމި ވާގޮތަކީ ވިޔަފާރިކޮށް އުޅޭބަޔަކު ތާދާނީި. ކަންމަތީ ވިޔަފާރިކުރާކުޒުވާނުން މިކަހަލަ ވިޔަފާރީގެތެރެއަކަށް ނުވަންނާނެ.\nއޮކްޓޯބަރ 16, 2018 06:37\nއިބޫގެއެންމެ ބޮޑުއަމާޒު އޮތީޒުވާނުންނައް ޒުވާނުން ކަންބޮޑުނުވޭ އިރާދަކުރެއްވިއްޔާ އަށުގަނޑުހުރިހާޒުވާުނުންނައްވެސް ކުރިމަގުއުޖާޅާވާާނެ\nއޮކްޓޯބަރ 16, 2018 06:41\nއޮކްޓޯބަރ 16, 2018 06:43\nބަލަ އެމީހުން އެއީ ހަމަ ޒުވާން ވިޔަފާރިވެރިންނޭ ވަގުތު މީހުން ކޮންމެ އެއްޗެކޭ ކިޔަސް.. ފިތުނަ އުފައްދާ ނަމްބަރ 1 ނޫސް\nއޮކްޓޯބަރ 16, 2018 09:05\nމިހާރު ނޫސް އެއީ ފިތުނަ ނަމްބަރ 1\nއޮކްޓޯބަރ 16, 2018 09:29\nއައްޔު ބުނިހެން ތިމީހުންނަކީ ވިޔަފާރިޔާ ހަވާލުވާ މީހުން.\nތިޔައީ ނޫސް ގެ މައްސަލައެއްނޫން، އިބޫ ޒުވާނުން ދެނެގަންނަގޮތުގެ މައްސަލައެއް، ކަލޭވެސް މައިތިރިވޭ،\nއޮކްޓޯބަރ 16, 2018 06:48\nއިރާދަކުރެއްވިއްޔާ އަށުގަނޑުވެޕައޮތްވައުދު އަށުގަނޑުޕުއްދާދޭނަން\nއޮކްޓޯބަރ 16, 2018 07:43\nއަސްތާ ތިޔަތޯ ތިބުނާ އިންސާފު ވެރި ވެރިއަކަށް ވާނެ މީހަކީ. ކިހިނެއް ތިވީ. ހަމައެކަނި މުއްސަދިންގެ ދަރިން އެކަނި ދޯ ތިގާތް ކުރަނީ. ތީގެންވެސް އެނގެނީ ތިބައިގަނޑަށް ވެރިކަން ލިބިއްޖިއްޔާ ރާއްޖޭގެ ނިކަމެތި ރައްޔިތުން ހަނާކޮއްލާނެކަން.\nއޮކްޓޯބަރ 16, 2018 08:29\nމާދަމާ ޝޭހު އިމްރާން، އިއާޒް، ފަރީދު އަދި އިލިޔާސް ގެ ދަރިން ކޮޅާ ބައްދަލު ކޮއްލާފަ ބުނާތި ޒުވާން ދީނީ އިލްމުވެރިން ނާ ބައްދާލު ކޮއްލަނިއްޔޭ.....\nއޮކްޓޯބަރ 16, 2018 08:38\nއެއްފަހަރާ އެންމެންނަށް ބައްދަލުކުރުމުގެ ފުރުޞަތު ނުދެވިދާނެއެވެ. އެއީވެސް ފަހަރެއްގައި ވެދާނެގޮތެކެވެ.\nއޮކްޓޯބަރ 16, 2018 08:50\nއިބޫ އަކީ އަހަރުމެންގެ ރަޢީސް، ތަމެންގެ ރަޢީސެއްނޫން.އެއީ އެންމެންގެ ރަޢީސް. ޒުވާނުންގެ ވެސް ރަޢީސް، އުމުރުން ދުވަސްވީމީހުންގެވެސް ރައީސް، ކުދިކުދި ޖަޒީރާ ރަށްތަކުގެ ރައީސް. ކ، އަތޮޅުގެ އެކަނި ރައީސެއްނޯން އެއީކި...\nއޮކްޓޯބަރ 16, 2018 09:09\nމުއްސަނދިންގެ ތާކުންތާކު ނުޖެހޭ ދަރިންނެއް ނެތް ދޯ އެތާކު! ވިޔަފާރީގަ އުޅޭ ދަރިން ދޯ!\nސާބަހޭ ވަގުތު ޓީމުން ތި ކުރާ މަސައަތައް\nއޮކްޓޯބަރ 16, 2018 11:08\nއެމީހުންނަށް މިހާރު އެހުރީ އާ ސަރުކާރުން ދޭނެ ޕްރޮޖެކްޓައް ކޮމިޝަނާއެކު ބަހާލާފައި. ބަލަންތިބޭތި، ކޮންމެ ސަރުކާރެއް އޮތަސް ޕާޓީއަށް ހަރަދު ކުރާ މީހުންނަށް އަބަދުވެސް ރަނގަޅު ގޮތްތައް ހަދާދޭ. މިނުވާނެތޯ ކޮރަޕްޝަނަކަށް...!\nއޮކްޓޯބަރ 16, 2018 13:34\nތިޔަ ގުރޫޕްގައި ހިމެނޭ ނަލަހިޔާ ވަހީދުގެ ދަރި އިސްމާއިލް އަކީ ގޭސް މާނު އާއި ގުޅިގެން އެތަކެއް ވަގު ވިޔަފާރި ތަކެއް ހިންގާފަ ހުރި މީހެއް، އަދި އަޑުއިވޭ ގޮތުގައި އޭނާ ނަލަހިޔާގެ އެމްޑީ ކަމާއި ކުންފުނީގެ ޝެއަރ ހޯދާފައިވަނީ އޭނާގެ އަމިއްލަ ބައްޕައަށް އޮޅުވާލައިގެން ޑޮކިއުމަންޓްސްތަކުގައި ސޮއިކުރުވައިގެންނޯ!!!\nއިބޫ އާއި ފައިސަލް ސަމާލުވާތި އެސޮރަށް، ވެރިކަންވެސް ފޭރިގެންފާނެ އެސޮރު.


Flat comittee in Hamid ah Javaabu nudhee flat list in unikohffi!\nފްލެޓް ކޮމިޓީން ހާމިދުއަށް ޖަވާބު ނުދީ ފްލެޓް ލިސްޓުން އުނިކޮށްފި!\nދިރިއުޅުމުގެ ހާލަތަށް ބަދަލު އައިސްފައިވާ ކަމަށް ބުނެ ޚާއްޞަ އެހީއަށް ބޭނުންވާ ކެޓަގަރީން ކުރިން އެންމެ މަތިން 90 ޕޮއިންޓް ލިބިފައިވާ އާނިސްގެ ފްލެޓް ޕޮއިންޓު މަދުކުރުމުން ފްލެޓް ކަޓައިފިއެވެ.\nރައީސް އިބްރާހީމް މުޙައްމަދު ޞާލިޙްގެ ސަރުކާރުން އިންސާފުވެރިކަމާއެކު ފްލެޓް ދިނުމަށްކަމަށް ބުނެ އުފައްދާފައިވާ ފްލެޓް ކޮމިޓީން އިއްޔެ ނެރެފައިވާ ހިޔާ ފްލެޓްގެ ދާއިމީ ލިސްޓުން އާނިސްގެ ބައްޕައަށް ލިބިފައިވާ ފްލެޓް ވަނީ ގެއްލިފައެވެ.\nއާނިސްގެ ބައްޕަވަނީ މީގެ ކުރިންވެސް މި މައްސަލާގައި ފޭސްބުކް ގައި ނުރުހުން ފާޅުކޮށްފައެވެ.\nއޭނާގެ ބައްޕަ ބުނެފައި ވާގޮތުގައި އޭނާގެ ދަރިފުޅު އާނިސް އަކީ އުފެދުނީން ސުރެންވެސް ބޮޑެތި ޞިއްޙީ މައްސަލަތަކެއް ހުންނަ، ނުކުޅެދޭ ކުދިންގެ ދަފްތަރުގައި ނަން އޮންނަ ކުއްޖެކެވެ. އަދި މިހާތަނަށް ބޮލާއި އަތްފައިގެ ބޮޑެތި ސާޖަރީތަކެއް ކުރެވިފައި ވާކަމަށާއި، އުމުރުން7އަހަރު ވީ އިރު އަމިއްލައަށް އެއްވެސް ކަމެއް ނުކުރެވޭ ކަމަށް އޭނާ ވަނީ ބުނެފައެވެ.\n"ތިއީ އިސްލާހު ކުރުމެއް ނޫން. ތިއީ ފްލެޓުން ވައްކަން ކުރުން. އެވެސް އަދި އާނިސްމެން ފަދަ ނުކުޅެދޭ ކުދިންގެ ޙައްޤުން.. އަޅުގަނޑުމެން ފަދަ ނިކަމެތިންގެ ޙައްޤުން" އާނިސްގެ ބައްޕަ ހާމިދު ބުންޏެވެ.\n2018 ވަނަ އަހަރު ޚާއްޞަ އެހީއަށް ބޭނުންވާ ކެޓަގަރީއިން 90 ޕޮއިންޓާއެކު ފްލެޓް ލިބޭ ލިސްޓުގައި އެންމެ ކުރީގައި ހާމިދު ހިމެނިފައިވީނަމަވެސް މި ސަރުކާރުން ޙާލަތައް މާކްސް ކެނޑުމުން ވަނީ 60 ޕޮއިންޓް ދަށްވެ ފްލެޓް ކަޓާފައެވެ. އަދި މި ސަރުކާރުން ވަނީ ނުކުޅެދޭ ފަރާތްތަކަށް ދިނުމަށް ނިންމާފައިވާ ފްލެޓްގެ ޢަދަދު މަދުކޮށް މާލެ ރަށްވެހިންނަށް އެ ފްލެޓް ޚާއްޞަކޮށްފައެވެ.\n"އެހެނަސް ސަރުކާރު ބަދަލުވެ އެ ލިސްޓު ބާތިލްކޮށް އަލުން ލިސްޓެއް ނެރެފި. އަލުން މި ނެރުނު ލިސްޓުގައި ޕޮއިންޓު ވަނީ 60 އަށް ދަށްކޮށް ފްލެޓު ނުލިބޭގޮތް ހަދާފައި. ޕޮއިންޓު ދަށްކުރީ ދިރިއުޅުމުގެ ޙާލަތުން ޕޮއިންޓު މަދުކޮށްފައި. އަޅުގަނޑުމެން އާއިލާ4މީހުން މިހާރުވެސް އުޅެނީ 2018 ގައި 90 ޕޮއިންޓު ލިބުނު އިރު އުޅުނު އެ ކޮޓަރީގައި. ޙާލަތު ބަދަލެއް ނުވޭ. ޙާލަތަށް އައި ހަމައެކަނި ބަދަލަކީ ދަރިފުޅު އާނިސް ގެ 1.5 މިލިއަން ރުފިޔާގެ އިތުރު ސާޖަރީއެއް ހަދަން ޖެހޭކަން" ހާމިދު ބުންޏެވެ.\nމިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ފްލެޓް ކޮމިޓީގެ ރައީސް ޠާހާ މުޙައްމަދު ވިދާޅުވީ، ބޯހިޔާވަހިކަމަށް ބޭނުންވެ ޙާލުގައި ދިރިއުޅޭ ފަރާތްތަކަށް ފްލެޓް ނުލިބޭކަން އެނގިވަޑައިގަންނަވާ ކަމަށެވެ.\nއެހެން ނަމަވެސް ފްލެޓް ކޮމިޓީއާއި ޙަވާލުކޮށްފައި އޮތީ ހަމައެކަނި 2018 ގައި އިޢުލާންކުރި ޝަރުތުތަކާ އެއްގޮތަށް އޮތްތޯ ބެލުން ކަން ޠާހާ ފާހަގަކުރެއްވިއެވެ.\nޠާހާ ވިދާޅުވީ ފްލެޓް ނުލިބިފައިވާ އެންމެންނަކީ ފްލެޓް ޙައްޤުނުވާ މީހުން ނޫން ކަމަށެވެ.\n"ވަރަށް ޙާލުގައި އުޅޭ ފަރާތްތަކަށް ފްލެޓް ނުލިބިފައި އެބަހުރި މި ކްރައިޓީރިއާ ކަނޑައެޅިފައި ހުރިގޮތުން ފްލެޓް ނުލިބި އެވަނީ އެޢަދަދަށް ފްލެޓް ނެތީމަ" ޠާހާ ވިދާޅުވިއެވެ.\nޏުކުޅެދޭ ކުއްޖެއް ހުއްޓަސް ޕޮއިންޓް މަދުވެދާނެ މުޅި 30 ޕޮއިންޓް މަދުވީމަ ބަލަން އެބަ ޖެހޭ އެކަން ވެފައިން ގޮތެއް.. ޖަވާބެއް ނުދެންޏާ އެއީ ވަރަށް ބޮޑު މައްސަލައެއް..\nވައްކަން ކުރިޔަސް ތީ ބޮޑުވަރު.އިންސާފު ގެނެސްދޭނަމޭ ބުނެ ވެރިކަންވެސް ފޭރި ގަތީ.ރައްޔިތުންގެ ހިތްތައްވެސް ރޮއްވާލި.މިއަދު ތި މީހުންނަށް ގަދަފައިވިއްދައިގެން ތިބެވިދާނެ.ފުލެޓް ކޮމެޓީން ވެސް ފޯނަށް ޖަވާބުދާރީވާން ނުކެރޭ މިހާރު.ރައްޔިތުން ހޫނުވީމަ އެވާހަކަ ދައްކާނި.ތިޔަކުރަނި ވެރިކަމެއްވާ.ތީ ބަލާވެރިކަން.\nނުކުޅެދޭ ކުއްޖެ ހުއްޓަސް އަދި ޝަރުތު ހަމަނުވެދާނެ. ޕިއިންޓު ދީފަވާގޮތް ބެލުންމުހިއްމު.\nއިބޫ އޭ ކިޔާ މީހެއްގެ ދައްތަ އަކަށް ވެސް ޙާލަތުން ފުލެޓެއް ލައްވާލައިފި.ވަރަށް ހާލުގަ އެމަންޖެ އުޅެނީ.\nމި ގަުމުގާ މިހާރު މި އޮތީ އަނިޔާއިން ފޯވެފާވާ ކޯލިޝަނެއްގެ ވެރިކަމެއް، ރަހުމެއް ކުލުނެއް ލަދެއް ހަޔާތެއް ނެތް ބައެއްގެ ލާމަސީލު މިސާލެއް، އަނިޔާ ވެރިކަމާ ދެކޮޅަށް ބެނާ ދަމައިގެން އައި ބަޔަކު މި ފެންނަނީ އަނިޔާވެރިކަން ހައްދުން ނައްޓާފަ ވާ ތަން، އަނިޔާ އަކީ ލަޓި ބުރިން ތަޅާ ރޯނާ ކުމެއް ނޫން، އެއްމެ ބޮދު އަނިޔާ އަކީ ބޭިއިންސާފުން ކަން ކަން ކުރުން، ވިސްނުމެއްނެތި ކޮށްފި ކަމަކުން އެއްމެ ފަހަރަކު ދޭހުގާ، ގިސްލަމުން ހިތި ކަރުނަ އޮހޮރަން ޖެހިދެއޭ އުމުރަށް މުޅީން\nޢިންސާފުވެރިކޮށް ފުލެޓްދެވޭނީ ތިވަރަށް ދުވަހަކު މާލެއަށް ދިރިއުޅުން ބަދަލުނުކުރާ މިހާރުވެސް އަތޮޅުއޮފީހުގެ ވަޒީފާގައިހުރި ރަށުގައި އަމިއްލަ ނަމުގައި ގެހުރިފަރާތްތަކަށް ވެސް ފުލެޓްދީފަހުރީ


Oman aiydhashuve Raajje ah amilla baaru gellijje | Mihaaru\nމިރޭގެ މެޗުގައި އޮމާން ކުޅުންތެރިއަކު ކައިރިން ސެންޓޭ ބޯޅަ ހޯދަން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nއޮމާން އަތްދަށުވެ ރާއްޖެ އަށް އަމިއްލަ ބާރު ގެއްލިއްޖެ\n10 އޮކްޓޯބަރ 2017 - 23:16 16 comments\nއޭޝިއަން ކަޕް ކޮލިފައިންގައި މިރޭ މާލޭގައި އޮމާން އަތުން 3-1 އިން ބަލިވެ ޔޫއޭއީގައި 2019 ވަނަ އަހަރު އޮންނަ އޭޝިއަން ކަޕަށް ކޮލިފައިވުމުގެ އަމިއްލަ ބާރު ރާއްޖެ އަށް ގެއްލިއްޖެ އެވެ.\nކޮންމެ ގްރޫޕަކުން ދެ ޓީމު ކޮލިފައިވާއިރު، ކޮލިފައިން ގްރޫޕް ޑީގެ އެއް ވަނައިގައި، ކުޅުނު ހަތަރު މެޗުން މޮޅުވެގެން، އޮތީ 12 ޕޮއިންޓާ އެކު ފަލަސްތީނެވެ. ފަލަސްތީން ވަނީ އަމިއްލަ ދަނޑުގައި ކުޅުނު މެޗުން މިރޭ 10-0 އިން ބޫޓާން ބަލިކޮށްފަ އެވެ.\nމިރޭގެ މޮޅާ އެކު އޮމާން ވަނީ ދެ ވަނައިގައި ހަ ޕޮއިންޓުގެ ލީޑެއް ނަގައިފަ އެވެ. އެ ޓީމަށް ހަތަރު މެޗުން ވަނީ ނުވަ ޕޮއިންޓް ލިބިފަ އެވެ. ރާއްޖެ އަށް ހަތަރު މެޗުން ލިބުނީ ތިން ޕޮއިންޓެވެ. އެންމެ ފުލުގައި އޮތް ބޫޓާނަށް އަދި ޕޮއިންޓެއް ނުލިބެ އެވެ.\nރާއްޖެ އަށް ކޮލިފައިންގެ އަމިއްލަ ބާރު ގެއްލުނީ މިރޭގެ މެޗުން ޕޮއިންޓެއް ވެސް ނުހޯދުމުންނެވެ. ރާއްޖެ އަށް ދެން ފުރުސަތު ލިބޭނީ އޮމާން ދެން ކުޅޭ ދެ މެޗުން ބޫޓާނާއި ފަލަސްތީނު އަތުން ބޮޑު ތަފާތަކުން ބަލިވެ، ރާއްޖެ ކުޅޭ ދެ މެޗުން ބޫޓާނާއި ފަލަސްތީން އަތުން ބޮޑު ތަފާތަކުން މޮޅުވެގެންނެވެ.\nއަނިޔާގެ ސަބަބުން ކެޕްޓަން އަލީ އަޝްފާގު (ދަގަނޑޭ) އާއި ފޯވާޑް އަސަދުﷲ އަބްދުﷲ އަށް މި މެޗުގައި ނުކުޅެވޭއިރު މި މެޗަށް ރާއްޖޭން ނުކުތީ ޒުވާން ފޯވާޑް ލައިނަކާ އެކު އެވެ. މި ގޮތުން ރަސްމީ މެޗެއްގައި ފުރަތަމަ ފަހަރަށް، ފުރަތަމަ އެގާރައިން އަހުމަދު ރިޒުވާން (ރިޒޭ) އާއި ނާއިޒު ހަސަން (ދާދު) އަށް ވަނީ ފުރުސަތު ދީފަ އެވެ.\nޓީމުގެ ކެޕްޓަން ބޭންްޑް އަޅައިގެން ކުޅުނީ ކޮލިފައިންގައި ފަލަސްތީނާއި ބޫޓާން މެޗުގައި ކެޕްޓަންކަން ކުރި އަސްހަދު އަލީ (އަޑުބަރޭ) އެވެ. އަދި އެންމެ ފަހުން ކުޅުނު ދެ މެޗުގައި ޓީމުގެ ފުރަތަމަ އެގާރައިގައި ކުޅުނު އަކުރަމް އަބްދުލް ގަނީ (އަކޫ) ފެށީ ބެންޗުންނެވެ.\nއޮމާނުން ތަޖުރިބާކާރު ގިނަ ކުޅުންތެރިންނާ އެކު މި މެޗަށް ކުރިމަތިލިއިރު، އެ ޓީމުގެ ގޯލުގައި ހުރީ އަދި ކެޕްޓަނަކީ އިނގިރޭސި ޕްރިމިއާ ލީގުގެ ކްލަބްތަކަށް މީގެ ކުރިން ކުޅުނު އަލީ އަލްހަބްސީ އެވެ.\nމެޗު ފަށައިގެން ފުރަތަމަ ހަމަލާ އުފެއްދީ އޮމާނުންނެވެ. މެޗުގެ 33 ވަނަ ސިކުންތުގައި އޭރިއާ ބޭރު ރޮނގު ކައިރިން އޮމާނުގެ މުހްސިން ޖައުހަރު ފޮނުވާލި ހިލޭ ޖެހުން ދިޔައީ ހުރަސް ދަނޑި ކައިރިންނެވެ.\nމިދިޔަ މަހު އޮމާނުގައި ކުޅުނު މެޗުން ރާއްޖެ 5-0 އިން ބަލިވުމުން މިރޭގެ މެޗަށް ނުކުތީ އެ ނަތީޖާއިން އަރައިގަނެ ކޮލިފައިންްގައި ކުރިއަށްދިއުމުގެ އުއްމީދުގަ އެވެ.\nރާއްޖޭން ކުޅެމުންދިޔައީ ވަރަށް ބޮޑަށް ކައުންޓަ އެޓޭކަށް ވިސްނައިގެންނެވެ. މި ގޮތުން މެޗުގެ ހަ ވަނަ މިނިޓްގައި ރާއްޖޭގެ މުހައްމަދު އުމެއިރަށް ލަނޑު ޖަހާނެ ރަނުގެ ފުރުސަތެއް ލިބުނެވެ. އަލީ ފާސިރު (ސެންޓޭ) ހުސްކޮށްލާފައި އޭރިއާ ތެރެއިން އުމެއިރަށް ދިން ބޯޅަ އޭނާ ފޮނުވާލި ނަމަވެސް ބާރެއް ނެތުމުން ކީޕަރު އަލްހަބްސީ ވަނީ ފަސޭހަކަމާ އެކު އެ ބޯޅަ އަތަށް ނަަގައިފަ އެވެ.\nރާއްޖޭގެ ލަނޑު ކާމިޔާބު ކޮށްދިނުމަށް ފަހު ސެންޓޭ އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nރާއްޖޭން ރަނގަޅަށް ކުޅެމުން ދަނިކޮށް އޮމާނަށް މެޗުގެ 14 ވަނަ މިނިޓްގައި ލީޑުނަަގައިދިނީ އެ ޓީމުގެ ކުރިއަށް ކުޅެމުން ދިޔަ ހާލިދު ހަލީފާ އެވެ. އަރިމަތިން ނަގައިދިން ހުރަހަކުން އޭރިއާ ތެރެއިން ހަލީފާ ފުއްމައިގެން އަރައި ބޮލުން ފޮނުވާލި ބޯޅަ އަމާޒުވީ ގޯލުގެ ކަނަށެވެ. އޭނާ މި ލަނޑު ޖެހިއިރު ރާއްޖޭގެ ޑިފެންސްލައިނަށް އޭނާ ހުއްޓުވަން މާ ބޮޑު މަސައްކަތެއް ނުކުރެވުނެވެ.\nއޭގެ ހަަތަރު މިނިޓް ފަހުން ރާއްޖޭގެ ފަހަތުން ހެދުނު ގޯހެއްގެ ފައިދާ ނަގައި އޮމާނުން ލީޑުފުޅާކުރި އެވެ. އޭރިއާ ތެރެއިން އޮމާނުގެ އަލީ ސުލައިމާން ފޮނުވާލި ބޯޅަ ރާއްޖޭގެ ޑިފެންޑަރަކު ފައިގައި ޖެހިފައި ލިބުނީ އޮމާނުގެ ޖަމީލް އަލް ޔަހުމަދީ އަށެވެ. އޭނާ ފޮނުވާލި ބޯޅަ ވަނީ ރާއްޖޭގެ ޑިފެންޑަރު އަމްދާން އަލީ (އެންޑީ) ފައިގައި ޖެހިފައި ބައިކޮޅަށެވެ.\nމެޗުގެ 23 ވަނަ މިނިޓްގައި ކައުންޓަ އެޓޭކުގައި ސެންޓޭ ވަނީ ލަނޑު ޖަހައިފަ އެވެ. ކީޕަރު ފައިސަލް ފޮނުވާލި ބޯޅަ ހާފްގެ މެދު ތެރެއިން ހޯދީ ދާދު އެވެ. އޭނާ ކައިރީގައި ހުރި ކުޅުންތެރިއާ ކައިރިން ނައްޓާލުމަށް ފަހު ހުސްކޮށްލާފައި ދިނީ ސެންޓޭ އަށެވެ. އޭރިއާ ތެރެއަށް ވަދެ ސެންޓޭ ފޮނުވާލި ބޯޅަ އަމާޒުވީ ގޯލުގެ ދުރު ކަނަށެވެ.\nރާއްޖޭން ވަނީ ފުރަތަމަ ހާފްގެ މެދުތެރެއިން ބަދަލެއް ގެނެސްފަ އެވެ. މެޗުގެ 26 ވަނަ މިނިޓްގައި މުހައްމަދު ރަޝީދު (ހޮކޭ)ގެ ބަދަލުގައި ޒުވާން ޑިފެންޑަރު ސަމޫހު އަލީ (ސަމުއްޓެ) ވަނީ ކުޅެން އަރުވައިފަ އެވެ.\nފުރަތަމަ ހާފްގެ ފަހު ފަނަރަ މިނިޓްގައި އޮމާން ޓީމުން މެދުތެރެ ކޮންޓްރޯލް ކޮށްގެން ބޯޅަ ހިފަހަައްޓައިގެން ކުޅެން މަސައްކަތްކުރި އެވެ. އަދި ލަނޑު ޖަހަން ފުރުސަތު ތަނަވަސްކުރުމުގެ ގޮތުން މެޗު ވަރަށް ބޮޑަށް ލަސްކޮށްލި އެވެ.\nމިރޭގެ މެޗުގެ ތެރެއިން އޮމާނުގެ ކުޅުންތެރިއެއް ކައިރިން އުމެއިރު ގޯލަށް ބޯޅަ ފޮނުވާލަނީ.-- ފޮޓޯ: ނިޝާން އަލީ/ މިހާރު\nދެ ވަނަ ހާފް ފަށައިގެން ދެ ވަނަ މިނިޓްގައި ސެންޓޭ ވަނީ ނުރައްކާތެރި ހަމަލާއެއް ފޮނުވާލައިފަ އެވެ. މެޗުގެ 47 ވަނަ މިނިޓްގައި ސެންޓޭ އަރިމަތިން ފޮނުވާލި ބާރު ބޯޅަ ކީޕަރު އަލްހަބްސީ ވަނީ މަތަކޮށްފަ އެވެ.\nރާއްޖޭން ކުރިއަށް ޖެހިގެން ކުޅެމުން ދަނިކޮށް މެޗުގެ 57 ވަަނަ މިނިޓްގައި އޮމާނުން ވަނީ ލިބުނު ކޯނަރަކުން ތިން ވަަނަ ލަނޑެއް ޖަހައިފަ އެވެ. އޭރިއާ ތެރެއަށް ހުރަސްވި ބޯޅަ ރާއްޖޭގެ ޑިފެންޑަރުންނަށް ބޭރުކޮށްނުލެވިގެން އުޅެނިކޮށް އޮމާންގެ އަހުމަދު މުބާރަކް ވަނީ ގޯލަށް ބޯޅަ ފޮނުވާލައިފަ އެވެ.\nއޮމާނުން ދެ ލަނޑުގެ ލީޑެއް ދެ ވަނަ ފަހަރަށް ނެގުމުން ވެސް ރާއްޖޭން ކުރިއަށް ޖެހިގެން ރަނގަޅަށް ކުޅެން މަސައްކަތްކުރި އެވެ. އަދި މެޗުގެ ފަހު 25 މިނިޓަށް ރިޒޭގެ ބަދަލުގައި ހަމްޒާ މުހައްމަދު (ހަމްޕު) ކުޅެން އެރުވި އެވެ. އަދި އޭގެ ހަތަރު މިނިޓް ފަހުން މިރޭގެ މެޗުގައި މޮޅު ކުޅުމެއް ދެއްކި ދާދުގެ ބަދަލުގައި މުހައްމަދު އައްޒާމް ވަނީ ކުޅެން އަރުވައިފަ އެވެ. މިއީ ރަސްމީ މެޗެއްގައި ގައުމީ ޓީމަށް އައްޒާމް ކުޅޭ ފުރަތަމަ ފަހަރެވެ.\nމެޗުގެ ފަހު ވިހި މިނިޓަށް ދިޔައިރު ރާއްޖޭގެ ކުޅުންތެރިން ވަރުބަލިވުމުގެ ފައިދާ ނަގައި އޮމާނުން ބޯޅަ ހިފަހައްޓައިގެން ކުޅެން ފެށި އެވެ. އަދި ލަނޑު ޖަހާނެ ފުރުސަތުތައް ތަނަވަސްކުރި އެވެ. އެހެން ނަމަވެސް އޭރިއާ ތެރެއިން ލިބުނު ހުސް ފުރުސަތުތައް އެ ޓީމަށް ބޭނުމެއް ނުކުރެވުނެވެ.\nމެޗުގެ 83 ވަނަ މިނިޓްގައި އޮމާން ޑިފެންޑަރަކަށް ހެދުނު ގޯހަކުން ދެ ވަނަ ލަނޑެއް ޖަހަން ސެންޓޭ އަށް ލިބުނު ބޯޅަ އޭނާ ފޮނުވާލި ނަމަވެސް ދިޔައީ ގޯލާ ސީދާނުވެ ބޭރުންނެވެ.\nމިރޭގެ މެޗަކީ މި ފަހަރު ކޮލިފައިންގައި މާލޭގައި ރާއްޖެ ކުޅުނު ދެ މެޗަށް ބަލާއިރު މަދުން ސަޕޯޓަރުން ވަން މެޗެކެވެ. ކޮލިފައިންގައި ފަަލަސްތީނާ ދެކޮޅަށް ކުޅުނު މެޗުގައި މިރޭގެ މެޗަށް ވުރެން ގިނަ ސަޕޯޓަރުން ދަނޑަށް ވަނެވެ.\nއިތުރު ލިޔުންތައް އޮމާން ގައުމީ ފުޓްބޯޅަ ޓީމް\nމިހާރު ޕްރެޝަރު އޮތީ ރާއްޖެ އަށް: އޮމާން ކޯޗު\nރާއްޖެ ބަލިކުރުން ނޫން ގޮތެއް ނެތް: އޮމާން ކޯޗު